title: Vec C-280/06: Rozsudok Súdneho dvora (veľká komora) z  11. decembra 2007 (návrh na začatie prejudiciálneho konania, ktorý podal Consiglio di Stato – Taliansko) – Autorità Garante della Concorrenza e del Mercato/Ente tabacchi italiani – ETI SpA, Philip Morris Products SA, Philip Morris Holland BV, Philip Morris GmbH, Philip Morris Products Inc. a Philip Morris International Management SA, a Philip Morris Products SA, Philip Morris Holland BV, Philip Morris GmbH, Philip Morris Products Inc. a Philip Morris International Management SA/Autorità Garante della Concorrenza e del Mercato, Ente tabacchi italiani – ETI SpA, a Philip Morris Products SA, Philip Morris Holland BV, Philip Morris GmbH, Philip Morris Products Inc. a Philip Morris International Management SA/Autorità Garante della Concorrenza e del Mercato, Amministrazione autonoma dei monopoli di Stato, Ente tabacchi italiani – ETI SpA (Hospodárska súťaž — Uloženie sankcií v prípade nástupníctva podnikov — Zásada osobnej zodpovednosti — Subjekty podliehajúce tomu istému verejnému orgánu — Vnútroštátne právo určujúce za zdroj pre výklad právo Spoločenstva v oblasti hospodárskej súťaže — Prejudiciálne otázky — Právomoc Súdneho dvora)

text:
               23.2.2008

               SK

               Úradný vestník Európskej únie

               C 51/17

         Rozsudok Súdneho dvora (veľká komora) z 11. decembra 2007 (návrh na začatie prejudiciálneho konania, ktorý podal Consiglio di Stato – Taliansko) – Autorità Garante della Concorrenza e del Mercato/Ente tabacchi italiani – ETI SpA, Philip Morris Products SA, Philip Morris Holland BV, Philip Morris GmbH, Philip Morris Products Inc. a Philip Morris International Management SA, a Philip Morris Products SA, Philip Morris Holland BV, Philip Morris GmbH, Philip Morris Products Inc. a Philip Morris International Management SA/Autorità Garante della Concorrenza e del Mercato, Ente tabacchi italiani – ETI SpA, a Philip Morris Products SA, Philip Morris Holland BV, Philip Morris GmbH, Philip Morris Products Inc. a Philip Morris International Management SA/Autorità Garante della Concorrenza e del Mercato, Amministrazione autonoma dei monopoli di Stato, Ente tabacchi italiani – ETI SpA
   (Vec C-280/06) (1)

   (Hospodárska súťaž - Uloženie sankcií v prípade nástupníctva podnikov - Zásada osobnej zodpovednosti - Subjekty podliehajúce tomu istému verejnému orgánu - Vnútroštátne právo určujúce za zdroj pre výklad právo Spoločenstva v oblasti hospodárskej súťaže - Prejudiciálne otázky - Právomoc Súdneho dvora)
   (2008/C 51/27)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Consiglio di Stato
   Účastníci konania pred vnútroštátnym súdom

      Žalobca: Autorità Garante della Concorrenza e del Mercato

      Žalovaní: Ente tabacchi italiani – ETI SpA, Philip Morris Products SA, Philip Morris Holland BV, Philip Morris GmbH, Philip Morris Products Inc., Philip Morris International Management SA

      Žalobcovia: Philip Morris Products SA, Philip Morris Holland BV, Philip Morris GmbH, Philip Morris Products Inc. a Philip Morris International Management SA

      Žalovaní: Autorità Garante della Concorrenza e del Mercato, Ente tabacchi italiani – ETI SpA

      Žalobcovia: Philip Morris Products SA, Philip Morris Holland BV, Philip Morris GmbH, Philip Morris Products Inc. a Philip Morris International Management SA

      Žalovaní: Autorità Garante della Concorrenza e del Mercato, Amministrazione autonoma dei monopoli di Stato, Ente tabacchi italiani – ETI SpA
   Predmet veci
   Návrh na začatie prejudiciálneho konania – Consiglio di Stato – Výklad článku 81 ES – Kartelová dohoda o predajnej cene cigariet, ktorá je v rozpore s vnútroštátnou protikartelovou právnou úpravou – Pripísanie zodpovednosti právnickej osobe za protiprávne konanie podniku, ku ktorému došlo pred prechodom jeho správy na túto osobu
   Výrok rozsudku
   Článok 81 ES a nasl. sa majú vykladať tak, že v prípade subjektov, ktoré podliehajú tomu istému verejnému orgánu, ak sa konania predstavujúceho rovnaké porušenie predpisov hospodárskej súťaže dopúšťal jeden subjekt a následne v ňom pokračoval až do jeho ukončenia druhý subjekt, ktorý bol nástupcom prvého subjektu, ktorý neprestal existovať, tento druhý subjekt môže byť sankcionovaný za porušovanie v celom jeho rozsahu, ak je preukázané, že oba subjekty boli pod správou predmetného orgánu.

      (1)  Ú. v. EÚ C 224, 16.9.2006.


title: Vec T-222/09: Žaloba podaná 1. júna 2009 — INEOS Healthcare/ÚHVT — Teva Pharmaceutical Industries (ALPHAREN)

text:
               1.8.2009

               SK

               Úradný vestník Európskej únie

               C 180/61

         Žaloba podaná 1. júna 2009 — INEOS Healthcare/ÚHVT — Teva Pharmaceutical Industries (ALPHAREN)
   (Vec T-222/09)
   2009/C 180/112
   Jazyk žaloby: angličtina

      Účastníci konania

      Žalobca: INEOS Healthcare Ltd (Warrington, Spojené kráľovstvo) (v zastúpení: S. Malynicz, barrister, a A. Smith, solicitor)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Teva Pharmaceutical Industries Ltd (Jeruzalem, Izrael)

      Návrhy žalobcu

               —

               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 24. marca 2009 vo veci R 1897/2007-2,

               —

               zaviazať žalovaného a ďalšieho účastníka konania pred odvolacím senátom na náhradu trov konania.

      Žalobné dôvody a hlavné tvrdenia

      Prihlasovateľ ochrannej známky Spoločenstva: žalobca.

      Prihlasovaná ochranná známka Spoločenstva: slovná ochranná známka „ALPHAREN“ pre tovary triedy 5.

      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.

      Ochranná známka alebo označenie, ktoré je základom námietky: maďarský zápis slovnej ochrannej známky „ALPHA D3“ pre tovary triedy 5; litovský zápis slovnej ochrannej známky „ALPHA D3“ pre tovary triedy 5; lotyšský zápis slovnej ochrannej známky „ALPHA D3“ pre tovary triedy 5.

      Rozhodnutie námietkového oddelenia: vyhovenie námietkam.

      Rozhodnutie odvolacieho senátu: zamietnutie odvolania.

      Dôvody žaloby: odvolací senát opomenul zohľadniť skutočnosť, že ďalší účastník konania pred odvolacím senátom nepredložil dôkaz o zjavnej podobnosti medzi príslušnými tovarmi; porušenie článku 75 nariadenia Rady č. 207/2009 a práva byť vypočutý v rozsahu, v akom odvolací senát mylne založil skutkovú časť svojho rozhodnutia na dôkazoch, ku ktorým žalobcovi nebolo umožnené predložiť jeho pripomienky; porušenie článku 76 nariadenia Rady č. 207/2009 v rozsahu, v akom sa odvolací senát v konaní týkajúcom sa relatívnych dôvodov zamietnutia zápisu neobmedzil na skúmanie dôvodov, dôkazov a tvrdení predložených účastníkmi, ako aj predkladaných návrhov; porušenie článku 8 ods. 1 písm. b) nariadenia Rady č. 207/2009 v rozsahu, v akom sa odvolací senát dopustil chyby vo vzťahu k identifikovaniu príslušnej skupiny verejnosti a celkovo v posúdení pravdepodobnosti zámeny.


title: Spojené veci C-376/05 a C-377/05: Rozsudok Súdneho dvora (tretia komora) z  30. novembra 2006 (návrh na začatie prejudiciálneho konania, ktorý podal Bundesgerichtshof – Nemecko) – A. Brüsteiner GmbH (C-376/05), Autohaus Hilgert GmbH (C-377/05)/Bayerische Motorenwerke AG (BMW) (Hospodárska súťaž — Dohoda o distribúcii motorových vozidiel — Skupinová výnimka — Nariadenie (ES) č. 1475/95 — Článok 5 ods. 3 — Výpoveď dohody dodávateľom — Reorganizácia distribučnej siete — Nadobudnutie účinnosti nariadenia (ES) č. 1400/2002 — Článok 4 ods. 1 — Hlavné obmedzenia — Dôsledky)

text:
               30.12.2006

               SK

               Úradný vestník Európskej únie

               C 331/16

         Rozsudok Súdneho dvora (tretia komora) z 30. novembra 2006 (návrh na začatie prejudiciálneho konania, ktorý podal Bundesgerichtshof – Nemecko) – A. Brüsteiner GmbH (C-376/05), Autohaus Hilgert GmbH (C-377/05)/Bayerische Motorenwerke AG (BMW)
   (Spojené veci C-376/05 a C-377/05) (1)

   (Hospodárska súťaž - Dohoda o distribúcii motorových vozidiel - Skupinová výnimka - Nariadenie (ES) č. 1475/95 - Článok 5 ods. 3 - Výpoveď dohody dodávateľom - Reorganizácia distribučnej siete - Nadobudnutie účinnosti nariadenia (ES) č. 1400/2002 - Článok 4 ods. 1 - Hlavné obmedzenia - Dôsledky)
   (2006/C 331/26)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesgerichtshof
   Účastníci konania pred vnútroštátnym súdom

      Žalobcovia: A. Brüsteiner GmbH, Autohaus Hilgert GmbH

      Žalovaný: Bayerische Motorenwerke AG (BMW)
   Predmet veci
   Návrh na začatie prejudiciálneho konania – Bundesgerichtshof – Výklad článku 5 ods. 3 prvého pododseku prvej zarážky nariadenia Komisie (ES) č. 1475/95 z 28. júna 1995 o uplatňovaní článku [81] ods. 3 Zmluvy na kategórie dohôd o distribúcii a servise motorových vozidiel (Ú. v. ES L 145, s. 25) a článku 4 nariadenia Komisie (ES) č. 1400/2002 z 31. júla 2002 o uplatňovaní článku 81 ods. 3 Zmluvy na niektoré kategórie vertikálnych dohôd a zosúladených postupov v sektore motorových vozidiel (Ú. v. ES L 203, s. 30; Mim. vyd. 08/002, s. 158) – Výpoveď dohody o distribúcii dodávateľom, odôvodnená potrebou reorganizácie celej siete z dôvodu zmeny právnej úpravy Spoločenstva
   Výrok rozsudku

               1.

               Nadobudnutie účinnosti nariadenia Komisie (ES) č. 1400/2002 z 31. júla 2002 o uplatňovaní článku 81 ods. 3 Zmluvy na niektoré kategórie vertikálnych dohôd a zosúladených postupov v sektore motorových vozidiel nevyvolalo samo osebe potrebu reorganizovať distribučnú sieť dodávateľa v zmysle článku 5 ods. 3 prvého pododseku prvej zarážky nariadenia Komisie (ES) č. 1475/95 z 28. júna 1995 o uplatňovaní článku [81] ods. 3 Zmluvy na kategórie dohôd o distribúcii a servise motorových vozidiel [neoficiálny preklad]. Toto nadobudnutie účinnosti však mohlo v závislosti od konkrétnej organizácie distribučnej siete jednotlivých dodávateľov viesť k potrebe zmien takého významu, že predstavujú skutočnú reorganizáciu uvedenej siete v zmysle tohto ustanovenia. Vnútroštátnym súdom a rozhodcovským orgánom prislúcha, aby na základe všetkých konkrétnych okolností sporu, ktorý prejednávajú, posúdili, či ide o taký prípad.

               2.

               Článok 4 nariadenia č. 1400/2002 je potrebné vykladať tak, že po uplynutí prechodného obdobia zakotveného v článku 10 tohto nariadenia sa skupinová výnimka stanovená uvedeným nariadením nemohla uplatniť na dohody spĺňajúce podmienky skupinovej výnimky stanovenej v nariadení č. 1475/95, ktoré mali za cieľ aspoň jedno z hlavných obmedzení uvedených v predmetnom článku 4 tak, že zmluvné ustanovenia obmedzujúce hospodársku súťaž obsiahnuté v týchto dohodách mohli byť zakázané článkom 81 ods. 1 ES, ak neboli splnené podmienky vyňatia podľa článku 81 ods. 3 ES.

      (1)  Ú. v. EÚ C 10, 14.1.2006.


title: Vec T-454/09 P: Odvolanie podané 9. novembra 2009 : Rinse van Arum proti rozsudku Súdu pre verejnú službu z  10. septembra 2009 vo veci F-139/07, van Arum/Parlament

text:
               13.2.2010

               SK

               Úradný vestník Európskej únie

               C 37/39

         Odvolanie podané 9. novembra 2009: Rinse van Arum proti rozsudku Súdu pre verejnú službu z 10. septembra 2009 vo veci F-139/07, van Arum/Parlament
   (Vec T-454/09 P)
   2010/C 37/55
   Jazyk konania: holandčina

      Účastníci konania

      Odvolateľ: Rinse van Arum (Winksele, Belgicko) (v zastúpení: W. van den Muijsenbergh, advokát)

      Ďalší účastník konania: Európsky parlament

      Návrhy odvolateľa

               —

               vyhlásiť odvolanie a v ňom uvedené odvolacie dôvody a námietky za prípustné v plnom rozsahu,

               —

               zrušiť rozsudok Súdu pre verejnú službu (druhá komora) z 10. septembra 2009 vo veci F-139/07,

               —

               rozhodnúť vo veci a zrušiť rozhodnutie o hodnotiacej správe odvolateľa,

               —

               uložiť Parlamentu náhradu trov konania, ktoré vznikli odvolateľovi na oboch stupňoch.

      Odvolacie dôvody a hlavné tvrdenia

   Odvolateľ v odvolaní uvádza tieto odvolacie dôvody:

               —

               porušenie článku 1 a 9 všeobecného vykonávacie predpisu, ktorý sa týka uplatňovania článku 43 Služobného poriadku úradníkov, ako aj článku 15 ods. 2 a článku 87 ods. 1 podmienok zamestnávania ostatných zamestnancov Európskych spoločenstiev a porušenie ustanovení príručky pre hodnotiace správy,

               —

               porušenie článku 19 všeobecného vykonávacieho predpisu a povinnosti uviesť odôvodnenie,

               —

               porušenie zásady kontradiktórnosti konania, rovnosti účastníkov konania a dodržiavania práv na obranu,

               —

               porušenie spojitosti medzi hodnotením a pridelením bodov, dodržiavania práv na obranu a zásady riadnej správy,

               —

               porušenie článku 90 Služobného poriadku úradníkov Európskych spoločenstiev (ďalej len „služobný poriadok“) tým, že boli použité podklady, ktoré sa nenachádzajú v spise, porušenie zásady kontradiktórnosti konania, ako aj prenesenie dôkazného bremena na ťarchu odvolateľa a porušenie povinnosti uviesť odôvodnenie,

               —

               porušenie povinnosti starostlivosti, pretože posledný hodnotiaci pri nedostatočnej svedomitosti zahrnul aj nesprávne hľadiská, a porušenie právnych zásad týkajúcich sa dôkazného bremena,

               —

               nesprávne použitie práva, judikatúry a právnych zásad vo vzťahu k článku 90 služobného poriadku, povinnosti starostlivosti, svedomitosti a riadnej správy a právnych zásad týkajúcich sa dôkazov,

               —

               porušenie práva prostredníctvom nepochopiteľných konštatovaní Súdu pre verejnú službu a nesprávneho hodnotenia skutočností, ako aj porušenie povinnosti uviesť odôvodnenie a porušenie pravidiel týkajúcich sa riadnej správy,

               —

               nesprávne zistenie skutkového stavu.


title: Vec T-453/11: Žaloba podaná 8. augusta 2011 — Szajner/ÚHVT — Forge de Laguiole (LAGUIOLE)

text:
               8.10.2011

               SK

               Úradný vestník Európskej únie

               C 298/26

         Žaloba podaná 8. augusta 2011 — Szajner/ÚHVT — Forge de Laguiole (LAGUIOLE)
   (Vec T-453/11)
   2011/C 298/49
   Jazyk, v ktorom bola podaná žaloba: fracnúzština

      Účastníci konania

      Žalobca: Gilbert Szajner (Saint-Maur-des-Fossés, Francúzsko) (v zastúpení: A. Lakits-Josse, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Forge de Laguiole SARL (Laguiole, Francúzsko)

      Návrhy

   Žalobca navrhuje, aby Všeobecný súd:

               —

               zrušil rozhodnutie prvého odvolacieho senátu z 1. júna 2011 Úradu pre harmonizáciu vnútorného trhu v časti, v ktorej rozhodol, že ochranná známka Spoločenstva č. 2 468 379 je neplatná pre tovary zaradené v triedach 8, 14, 16, 18, 20, 21, 28 a 34 uvedených v návrhu na vyhlásenie neplatnosti,

               —

               zaviazal spoločnosť Forge de Laguiole na náhradu vlastných trov konania, ako aj trov vzniknutých G. Szajnerovi, vrátane trov právneho zastúpenia.

      Dôvody a hlavné tvrdenia

      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „LAGUIOLE“ pre tovary a služby zaradené v triedach 8, 14, 16, 18, 20, 21, 28, 34 a 38 — ochranná známka Spoločenstva č. 2 468 379.

      Majiteľ ochrannej známky Spoločenstva: žalobca.

      Účastník, ktorý sa domáha vyhlásenia neplatnosti: Forge de Laguiole SARL.

      Odôvodnenie návrhu na vyhlásenie neplatnosti: návrh na vyhlásenie neplatnosti bol podaný na základe článku 53 ods. 1 písm. c) a článku 8 ods. 4 nariadenia č. 207/2009 s odvolaním sa na obchodné meno Forge de Laguiole.

      Rozhodnutie výmazového oddelenia: zamietnutie návrhu na vyhlásenie neplatnosti.

      Rozhodnutie odvolacieho senátu: čiastočné zrušenie rozhodnutia výmazového oddelenia a čiastočné vyhlásenie neplatnosti ochrannej známky Spoločenstva č. 2 468 379.

      Dôvody žaloby: porušenie článku 8 ods. 4 nariadenia č. 207/2009, pretože jednak sa odvolací senát nesprávne domnieval, že na obchodné meno Forge de Laguiole sa nevzťahuje zásada špeciality a že meno môže byť chránené pre činnosti, ktoré v skutočnosti Forge de Laguiole nevykonáva a jednak neexistuje nebezpečenstvo zámeny medzi obchodným menom Forge de Laguiole používaným pre nože a obchodnou známkou „LAGUIOLE“ zapísanou pre tovary, ktoré nesúvisia s nožiarskym tovarom.


title: Rozsudok Súdneho dvora (prvá komora) z 25. novembra 2004 vo veci C-109/03 (návrh na začatie prejudiciálneho konania, ktorý podal College van beroep voor het bedrijfsleven): KPN Telecom BV proti Onafhankelijke Post en Telecommunicatie Autoriteit (OPTA) (Telekomunikácie — Smernica 98/10/ES — Otvorená sieť na hlasovú telefóniu — Poskytnutie informácií týkajúcich sa účastníkov — Stanovenie cien)

text:
               22.1.2005

               SK

               Úradný vestník Európskej únie

               C 19/4

      ROZSUDOK SÚDNEHO DVORA

   (prvá komora)
   z 25. novembra 2004
   vo veci C-109/03 (návrh na začatie prejudiciálneho konania, ktorý podal College van beroep voor het bedrijfsleven): KPN Telecom BV proti Onafhankelijke Post en Telecommunicatie Autoriteit (OPTA) (1)

   (Telekomunikácie - Smernica 98/10/ES - Otvorená sieť na hlasovú telefóniu - Poskytnutie informácií týkajúcich sa účastníkov - Stanovenie cien)
   (2005/C 19/06)
   Jazyk konania: holandčina
   Vo veci C-109/03, predmetom ktorej je návrh na začatie prejudiciálneho konania podľa článku 234 ES, ktorý podal College van beroep voor het bedrijfsleven (Holandsko) rozhodnutím zo dňa 8. januára 2003, doručený Súdnemu dvoru dňa 10. marca 2003, vo vzťahu ku konaniu medzi KPN Telecom BV a Onafhankelijke Post en Telecommunicatie Autoriteit (OPTA), Denda Multimedia BV, Denda Directory Services BV, Súdny dvor (prvá komora), v zložení: predseda prvej komory P. Jann (spravodajca), sudcovia A. Rosas, K. Lenaerts, S. von Bahr a K. Schiemann, generálny advokát: M. Poiares Maduro, tajomník: H. von Holstein, zástupca tajomníka, vyhlásil dňa 25. novembra 2004 rozsudok, ktorého výrok znie:

               1)

               Článok 6 ods. 3 smernice Európskeho parlamentu a Rady 98/10/ES z 26. februára 1998 o aplikácii princípov zabezpečenia otvorenej siete (ONP) na hlasovú telefóniu a o univerzálnej službe pre telekomunikácie v konkurenčnom prostredí sa má vykladať v tom zmysle, že výraz „relevantné informácie“ sa týka iba údajov o účastníkoch, ktorí sa nevyjadrili proti svojmu uverejneniu v zozname a ktoré postačujú užívateľovi zoznamu k identifikácii účastníkov, ktorých telefónne číslo hľadá. Tieto údaje v zásade obsahujú meno a adresu účastníkov, vrátane poštového smerovacieho čísla, ako aj telefónne číslo alebo čísla, ktoré im dotyčná organizácia pridelila. Avšak členské štáty môžu určiť, že sa užívateľom sprístupnia doplňujúce informácie, ak sa z pohľadu špecifických vnútroštátnych podmienok javia ako nevyhnutné pre identifikáciu účastníkov.

               2)

               Článok 6 ods. 3 smernice 98/10 stanovujúci, že relevantné informácie sa poskytujú tretím osobám za spravodlivých podmienok odpovedajúcich vynaloženým nákladom a ktoré nie sú diskriminačné, sa má vykladať v tom zmysle, že:

                           —

                           ak ide o údaje, akými sú meno a adresa osôb, ako aj telefónne číslo, ktoré im boli pridelené, môžu byť poskytovateľom univerzálnej služby fakturované iba skutočné náklady spojené so sprístupnením týchto údajov tretím osobám,

                           —

                           ak ide o dodatočné údaje, ktoré tento poskytovateľ nie je povinný sprístupniť tretím osobám, má právo si fakturovať okrem nákladov spojených s týmto sprístupnením aj ďalšie náklady, ktoré musel sám vynaložiť na získanie týchto údajov, pokiaľ je zabezpečené zaobchádzanie s tretími osobami, ktoré nie je diskriminačné.

      (1)  Ú. v. EÚ C 146 z 21.6.2003


title: Vec T-589/08: Žaloba podaná 22. decembra 2008 – Evropaïki Dynamiki/Komisia

text:
               21.3.2009

               SK

               Úradný vestník Európskej únie

               C 69/43

         Žaloba podaná 22. decembra 2008 – Evropaïki Dynamiki/Komisia
   (Vec T-589/08)
   (2009/C 69/97)
   Jazyk konania: angličtina
   Účastníci konania

      Žalobca: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: N. Korogiannakis, P. Katsimani, M. Dermitzakis, advokáti)

      Žalovaná: Komisia Európskych spoločenstiev
   Návrhy žalobcu

               —

               zrušiť rozhodnutie Komisie, ktorým vyhodnotila ponuky žalobcu ako neúspešné a zadala zákazku úspešnému uchádzačovi,

               —

               uložiť Komisii náhradu škody, ktorú žalobca utrpel v dôsledku sporného postupu verejného obstarávania, vo výške 920 000 eur, a prípadne až vo výške 1 700 000 eur, v závislosti od konečnej hodnoty projektu CITL,

               —

               zaviazať Komisiu na náhradu trov a nákladov tohto konania, aj keby bola táto žaloba zamietnutá.

         Žalobné dôvody a hlavné tvrdenia
   Žalobca v tomto konaní sa domáha zrušenia rozhodnutia žalovanej o zamietnutí jeho ponúk predložených v rámci vyhlásenia verejného obstarávania metódou otvorenej súťaže ENV.C2/FRA/2008/0017 týkajúceho sa „Systému pre obchodovanie s emisiami – CITL/CR“ (1) a zadaní zákazky úspešnému uchádzačovi. Žalobca ďalej žiada náhradu škody spôsobenej uvedeným postupom verejného obstarávania.
   Na podporu svojich návrhov žalobca uvádza dva žalobné dôvody.
   Po prvé tvrdí, že Komisia sa dopustila viacerých zjavne nesprávnych posúdení pri vyhodnocovaní jeho troch ponúk, ktoré predložil v rámci troch častí verejného obstarávania.
   Po druhé uvádza, že Komisia nedodržala zásadu transparentnosti a rovnosti zaobchádzania, a tým porušila príslušné ustanovenia, v ktorých sú tieto zásady vyjadrené, ako napríklad články 92 a 100 rozpočtového nariadenia (2). Navyše žalobca tvrdí, že verejný obstarávateľ porušil povinnosť riadne svoje rozhodnutie odôvodniť. Tiež tvrdí, že Komisia mu neposkytla dodatočné informácie, ktoré od nej žiadal po rozhodnutí o zadaní zákazky, pokiaľ ide o výhody, ktoré ponúkol úspešný uchádzač. Ďalej žalobca uvádza, že verejný obstarávateľ uplatnil kritériá, ktoré neboli stanovené vopred a záujemcom teda neboli známe.

      (1)  Ú. v. EÚ 2008/S 72-096229.

      (2)  Nariadenie Rady (ES, EURATOM) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 248, s. 1; Mim. vyd. 01/004, s. 74).


title: Vec C-491/06: Návrh na začatie prejudiciálneho konania, ktorý podal Vestre Landsret (Dánsko) 28. novembra 2006 – Danske Svineproducenter/Justitsministeriet

text:
               30.12.2006

               SK

               Úradný vestník Európskej únie

               C 326/51

         Návrh na začatie prejudiciálneho konania, ktorý podal Vestre Landsret (Dánsko) 28. novembra 2006 – Danske Svineproducenter/Justitsministeriet
   (Vec C-491/06)
   (2006/C 326/104)
   Jazyk konania: dánčina
   Vnútroštátny súd, ktorý podal návrh na začatie prejudiciálneho konania
   Vestre Landsret
   Účastníci konania pred vnútroštátnym súdom

      Žalobkyňa: Danske Svineproducenter

      Žalovaný: Justitsministeriet
   Prejudiciálne otázky

               1.

               Majú sa ustanovenia kapitoly I bodu A ods. 2 písm. b) a kapitoly VII bodu 48 ods. 3 tretej zarážky prílohy smernice Rady 91/628/EHS o ochrane zvierat počas prepravy (1), zmenenej a doplnenej smernicou Rady 95/29/ES (2), vykladať v tom zmysle, že členský štát nie je oprávnený zaviesť vnútroštátny prechodný režim, podľa ktorého v prípade prepravy ošípaných s váhou 40 až 100 kg trvajúcej viac než osem hodín musí byť vnútorná výška každej plošiny – meraná od najvyššieho bodu podlahy po najnižší bod stropu – najmenej 100 cm, ak sa používa systém mechanickej ventilácie?

               2.

               Majú sa ustanovenia kapitoly I bodu A ods. 2 písm. b) a kapitoly VII bodu 48 ods. 3 tretej zarážky prílohy smernice Rady 91/628/EHS o ochrane zvierat počas prepravy, zmenenej a doplnenej smernicou Rady 95/29/ES, vykladať v tom zmysle, že členský štát nie je oprávnený zaviesť vnútroštátny prechodný režim, podľa ktorého sa v prípade prepravy ošípaných vážiacich viac ako 40 kg, ktorej celková dĺžka prekračuje osem hodín, musia použiť dopravné prostriedky, ktoré – napríklad vo forme odklápateľnej strechy v kombinácii s pohyblivými plošinami alebo podobnej konštrukcie – po celý čas zaručujú, že pre každú plošinu možno vytvoriť vnútornú kontrolnú výšku aspoň 140 cm – meranú od najvyššieho bodu podlahy po najvyšší bod stropu – a vnútorná výška ostatných plošín, pokiaľ sú zvieratá prepravované na viacerých plošinách, musí byť stále aspoň 92 cm, pokiaľ prepravované ošípané vážia priemerne 100 kg a používa sa systém mechanickej ventilácie?

               3.

               Majú sa ustanovenia kapitoly VI bodu 47 písm. D „Ošípané“ prílohy smernice Rady 91/628/EHS o ochrane zvierat počas prepravy, zmenenej a doplnenej smernicou Rady 95/29/ES, vykladať v tom zmysle, že členský štát nie je oprávnený zaviesť vnútroštátny prechodný režim, podľa ktorého v prípade prepráv trvajúcich viac než osem hodín musí byť k dispozícii plocha aspoň 0,50 m2 na 100 kg ošípaných?

      (1)  Smernica Rady 91/628/EHS z 19. novembra 1991 o ochrane zvierat počas prepravy, ktorou sa menia a dopĺňajú smernice 90/425/EHS a 91/496/EHS (Ú. v. ES L 340, s. 17; Mim. vyd. 03/012, s. 133).

      (2)  Smernica Rady 95/29/ES z 29. júna 1995, ktorou sa mení a dopĺňa smernica 91/628/EHS o ochrane zvierat počas prepravy (Ú. v. ES L 148, s. 152; Mim. vyd. 03/017, s. 446).


title: Rozsudok Súdu prvého stupňa z 8. júla 2004 vo veci T-136/03, Robert Charles Schochaert proti Rade Európskej únie (Úradníci — Žaloba o náhradu škody — Odmietnutie povýšenia — Morálne obťažovanie — Povinnosť poskytnúť pomoc)

text:
               25.9.2004

               SK

               Úradný vestník Európskej únie

               C 239/21

      ROZSUDOK SÚDU PRVÉHO STUPŇA

   z 8. júla 2004
   vo veci T-136/03, Robert Charles Schochaert proti Rade Európskej únie (1)

   (Úradníci - Žaloba o náhradu škody - Odmietnutie povýšenia - Morálne obťažovanie - Povinnosť poskytnúť pomoc)
   (2004/C 239/45)
   Jazyk konania: francúzština
   Vo veci T-136/03, Robert Charles Schochaert, bývalý úradník Rady Európskej únie, bytom v Bruseli (Belgicko), v zastúpení: J. A. Martin, advokát, proti Rade Európskej únie (splnomocnení zástupcovia: M. Sims a. F. Anton), predmetom ktorej je žaloba o náhradu škody zameraná na náhradu materiálnej a morálnej škody, ktorú žalobca údajne utrpel tým, že ho Rada opakovane odmietla povýšiť do platového stupňa B1 a z dôvodu údajného morálneho obťažovania, Súd prvého stupňa (v zložení samosudca: P. Lindh); tajomník: I. Natsinas, hlavný referent, vyhlásil dňa 8. júla 2004 rozsudok, ktorého výrok znie:

               1.

               Žaloba sa zamieta.

               2.

               Každý účastník konania znáša vlastné trovy konania.

      (1)  Ú. v. EÚ C 146 z 21.6.2003


title: Vec T-148/16 P: Odvolanie podané 11. apríla 2016: Adrian Barnett a Sven-Ole Mogensen proti rozsudku Súdu pre verejnú službu z 5. februára 2016 vo veci F-56/15, Barnett a Mogensen/Komisia

text:
               30.5.2016

               SK

               Úradný vestník Európskej únie

               C 191/42

         Odvolanie podané 11. apríla 2016: Adrian Barnett a Sven-Ole Mogensen proti rozsudku Súdu pre verejnú službu z 5. februára 2016 vo veci F-56/15, Barnett a Mogensen/Komisia
   (Vec T-148/16 P)
   (2016/C 191/56)
   Jazyk konania: francúzština

      Účastníci konania

      Odvolatelia: Adrian Barnett (Roskilde, Dánsko), Sven-Ole Mogensen (Hellerup, Dánsko) (v zastúpení: S. Orlandi a T. Martin, advokáti)

      Ďalší účastník konania: Európska komisia

      Návrhy

   Odvolatelia navrhujú, aby Všeobecný súd:
   rozhodol a vyhlásil, že

               —

               rozsudok Súdu pre verejnú službu vo veci F-56/15, Barnett a Mogensen/Komisia, sa zrušuje,

         vydal nové rozhodnutie, že

               —

               rozhodnutia obsiahnuté v dôchodkových listoch za jún 2014, ktorými sa opravný koeficient uplatňujúci sa na dôchodok odvolateľov znižuje od 1. januára 2014, sa zrušujú,

               —

               Komisia je povinná nahradiť trovy konania v oboch stupňoch.

      Dôvody a hlavné tvrdenia

   Na podporu svojho odvolania odvolatelia uvádzajú dva odvolacie dôvody.

               1.

               Prvý odvolací dôvod je založený na nesprávnom právnom posúdení, z ktorého údajne vychádzal Súd pre verejnú službu (SVS) pri výklade jasných a presných ustanovení Služobného poriadku úradníkov Európskej únie (ďalej len „Služobný poriadok“) vzhľadom na údajnú „skutočnú vôľu normotvorcu“ v súvislosti s rozsahom prerušenia mechanizmu aktualizácie dôchodkov a odmien v rokoch 2013 a 2014. SVS tým podal výklad článku 65 ods. 4 Služobného poriadku a jeho vykonávacích opatrení uvedených v prílohe XI k tomuto Služobnému poriadku contra legem.

               2.

               Druhý odvolací dôvod je založený na nesprávnom právnom posúdení, keďže normatívne podmienky na uskutočnenie spornej dočasnej aktualizácie stanovené v prílohe XI Služobného poriadku údajne neboli splnené a Komisia tým, že uskutočnila túto aktualizáciu, údajne zneužila svoje právomoci. SVS totiž po tom, čo v napadnutom rozsudku konštatoval, že predchádzajúci opravný koeficient bol v nariadení (EÚ) č. 1416/2013 zo 17. decembra 2013, ktorým sa s účinnosťou od 1. júla 2013 upravujú korekčné koeficienty uplatniteľné na odmeny a dôchodky úradníkov a ostatných zamestnancov Európskej únie, vyčíslený nesprávne, údajne vychádzal z nesprávneho právneho posúdenia, keď rozhodol, že zásada rovnosti zaobchádzania oprávňuje menovací orgán (AIPN) na spornú dočasnú aktualizáciu, v rozpore s teóriou zrušenia nezákonných správnych aktov, ktorými vznikajú práva alebo obdobné výhody.


title: Vec T-275/10: Rozsudok Všeobecného súdu z  22. novembra 2011 — mPAY24/ÚHVT — Ultra (MPAY24) [ „Ochranná známka Spoločenstva — Konanie o vyhlásenie neplatnosti — Slovná ochranná známka Spoločenstva MPAY24 — Absolútne dôvody zamietnutia — Opisný charakter — Článok 7 ods. 1 písm. b) a c) nariadenia (ES) č. 207/2009 — Oprava rozhodnutia odvolacím senátom — Ničotný právny akt — Pravidlo 53 nariadenia (ES) č. 2868/95“ ]

text:
               14.1.2012

               SK

               Úradný vestník Európskej únie

               C 13/13

         Rozsudok Všeobecného súdu z 22. novembra 2011 — mPAY24/ÚHVT — Ultra (MPAY24)
   (Vec T-275/10) (1)

   (Ochranná známka Spoločenstva - Konanie o vyhlásenie neplatnosti - Slovná ochranná známka Spoločenstva MPAY24 - Absolútne dôvody zamietnutia - Opisný charakter - Článok 7 ods. 1 písm. b) a c) nariadenia (ES) č. 207/2009 - Oprava rozhodnutia odvolacím senátom - Ničotný právny akt - Pravidlo 53 nariadenia (ES) č. 2868/95)
   2012/C 13/26
   Jazyk konania: angličtina

      Účastníci konania

      Žalobkyňa: mPAY24 GmbH (Viedeň, Rakúsko) (v zastúpení: H.-G. Zeiner a S. Di Natale, advokáti)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: A. Folliard-Monguiral, splnomocnený zástupca)

      Ďalší účastník konania pred odvolacím senátom ÚHVT: Ultra d.o.o. Proizvodnja elektronskih naprav (Zagorje ob Savi, Slovinsko)

      Predmet veci

   Žaloba podaná proti rozhodnutiu prvého odvolacieho senátu ÚHVT z 22. marca 2010 (vec R 1102/2008-1) týkajúcemu sa konania o vyhlásenie neplatnosti medzi spoločnosťami Ultra d.o.o. Proizvodnja elektronskih naprav a mPAY24 GmbH

      Výrok rozsudku

               1.

               Rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 22. marca 2010 (vec R 1102/2008-1) sa zrušuje.

               2.

               ÚHVT je povinný nahradiť trovy konania.

      (1)  Ú. v. EÚ C 234, 28.8.2010.


title: Vec F-121/15: Žaloba podaná 21. augusta 2015 – ZZ/Komisia

text:
               26.10.2015

               SK

               Úradný vestník Európskej únie

               C 354/57

         Žaloba podaná 21. augusta 2015 – ZZ/Komisia
   (Vec F-121/15)
   (2015/C 354/69)
   Jazyk konania: francúzština

      Účastníci konania

      Žalobkyňa: ZZ (v zastúpení: M. Casado García-Hirschfeld, advokátka)

      Žalovaná: Európska komisia

      Predmet a opis sporu

   Zrušenie rozhodnutia o zamietnutí prihlášky žalobkyne na pracovné miesto, ktoré bolo predmetom oznámenia o voľnom pracovnom mieste COM/2014/2036 z dôvodu nedodržania podmienky prerušenia zmluvy na dobu šesť mesiacov pred prijatím zamestnanca, ktorý bol predtým zamestnaný v platovej triede AT2c na základe oznámenia D(2005)18064 DG HR (generálne riaditeľstvo pre ľudské zdroje) z 28. júla 2005, ako aj náhrada údajne utrpenej majetkovej a nemajetkovej škody

      Návrhy žalobkyne

               —

               zrušiť rozhodnutie z 22. mája 2014, v ktorom GR pre ľudské zdroje podalo námietky proti prijatiu žalobkyne,

               —

               zrušiť, pokiaľ je to potrebné, rozhodnutie zo 14. novembra 2014 o zamietnutí sťažnosti,

               —

               zaviazať žalovanú na náhradu majetkovej a nemajetkovej škody vzniknutej žalobkyni odhadovanej, s výhradou prehodnotenia, na sumu 3 26  275 eur, pričom priznaná náhrada musí byť zvýšená o indexované úroky z omeškania,

               —

               zaviazať Komisiu na náhradu trov konania.


title: Vec T-421/08: Rozsudok Všeobecného súdu z  12. apríla 2013 — Performing Right Society/Komisia ( „Hospodárska súťaž — Kartely — Autorské práva týkajúce sa verejného predvádzania hudobných diel prostredníctvom internetu, satelitu a káblovej retransmisie — Rozhodnutie, ktorým sa konštatuje porušenie článku 81 ES — Rozdelenie geografického trhu — Dvojstranné dohody medzi vnútroštátnymi organizáciami kolektívnej správy — Zosúladený postup vylučujúci možnosť udeľovať licencie pre viaceré územia a multirepertoárové licencie — Dôkaz — Prezumpcia neviny“ )

text:
               1.6.2013

               SK

               Úradný vestník Európskej únie

               C 156/33

         Rozsudok Všeobecného súdu z 12. apríla 2013 — Performing Right Society/Komisia
   (Vec T-421/08) (1)

   (Hospodárska súťaž - Kartely - Autorské práva týkajúce sa verejného predvádzania hudobných diel prostredníctvom internetu, satelitu a káblovej retransmisie - Rozhodnutie, ktorým sa konštatuje porušenie článku 81 ES - Rozdelenie geografického trhu - Dvojstranné dohody medzi vnútroštátnymi organizáciami kolektívnej správy - Zosúladený postup vylučujúci možnosť udeľovať licencie pre viaceré územia a multirepertoárové licencie - Dôkaz - Prezumpcia neviny)
   2013/C 156/57
   Jazyk konania: angličtina

      Účastníci konania

      Žalobca: Performing Right Society Ltd (Londýn, Spojené kráľovstvo) (v zastúpení: J. Rivas Andrés, M. Nissen, advokáti, a G. Eclair-Heath, solicitor)

      Žalovaná: Európska komisia (v zastúpení: F. Castillo de la Torre a J. Bourke, splnomocnení zástupcovia)

      Vedľajší účastník, ktorý v konaní podporuje žalobcu: Sociedad General de Autores y Editores (SGAE) (Madrid, Španielsko) (v zastúpení: R. Allendesalazar Corcho a R. Vallina Hoset, advokáti)

      Vedľajší účastníci, ktorí v konaní podporujú žalovanú: International Federation of the Phonographic Industry (IFPI) (Zürich, Švajčiarsko) (v zastúpení: L. Uusitalo a L. Rechardt, advokáti), RTL Group SA (Luxemburg, Luxembursko), CLT-UFA (Luxemburg), Music Choice Europe Ltd (Londýn), ProSiebenSat.1 Media AG (Unterföhring, Nemecko), Modern Times Group MTG AB (Štokholm, Švédsko), Viasat Broadcasting UK Ltd (Londýn), Verband Privater Rundfunk und Telemedien eV (VPRT) (Berlín, Nemecko) (v zastúpení: pôvodne M. Hansen, É. Barbier de La Serre, advokáti, a O. Zafar, solicitor, neskôr M. Hansen, A. Weitbrecht, J. Ruiz Calzado, advokáti, a J. Kallaugher, solicitor)

      Predmet veci

   Návrh na čiastočné zrušenie rozhodnutia Komisie K(2008) 3435 v konečnom znení zo 16. júla 2008 týkajúceho sa konania podľa článku 81 [ES] a článku 53 Dohody o EHP (vec COMP/C2/38.698 — CISAC)

      Výrok rozsudku

               1.

               Návrh na opatrenia na zabezpečenie priebehu konania podaný Európskou komisiou sa zamieta.

               2.

               Článok 3 rozhodnutia Komisie K(2008) 3435 v konečnom znení zo 16. júla 2008 týkajúceho sa konania podľa článku 81 [ES] a článku 53 Dohody o EHP (vec COMP/C2/38.698 — CISAC) sa zrušuje v rozsahu, v akom sa týka Performing Right Society Ltd.

               3.

               Článok 4 ods. 2 rozhodnutia K(2008) 3435 v konečnom znení sa v časti týkajúcej sa Performing Right Society zrušuje v rozsahu, v akom odkazuje na článok 3 tohto rozhodnutia.

               4.

               V zostávajúcej časti sa žaloba zamieta.

               5.

               Performing Right Society znáša polovicu svojich vlastných trov konania, s výnimkou trov konania súvisiacich s účasťou vedľajších účastníkov v konaní na podporu Komisie.

               6.

               Sociedad General de Autores y Editores (SGAE) znáša polovicu svojich vlastných trov konania.

               7.

               Komisia znáša svoje vlastné trovy konania, ako aj polovicu trov konania, ktoré vynaložil Performing Right Society, s výnimkou trov konania súvisiacich s účasťou vedľajších účastníkov v konaní na podporu Komisie, a polovicu trov konania, ktoré vynaložil SGAE.

               8.

               International Federation of the Phonographic Industry (IFPI) znáša svoje vlastné trovy konania, ako aj trovy konania, ktoré vynaložil Performing Right Society v súvislosti s jeho účasťou v konaní ako vedľajší účastník konania.

               9.

               RTL Group SA, CLT-UFA, Music Choice Europe Ltd, ProSiebenSat.1 Media AG, Modern Times Group MTG AB, Viasat Broadcasting UK Ltd a Verband Privater Rundfunk und Telemedien eV (VPRT) znášajú svoje vlastné trovy konania, ako aj trovy konania, ktoré vynaložil Performing Right Society v súvislosti s ich účasťou v konaní ako vedľajší účastníci konania.

      (1)  Ú. v. EÚ C 313, 6.12.2008.


title: Vec C-174/09: Uznesenie predsedu Súdneho dvora zo 14. septembra 2009 — Komisia Európskych spoločenstiev/Poľská republika

text:
               16.1.2010

               SK

               Úradný vestník Európskej únie

               C 11/20

         Uznesenie predsedu Súdneho dvora zo 14. septembra 2009 — Komisia Európskych spoločenstiev/Poľská republika
   (Vec C-174/09) (1)

   2010/C 11/37

      Jazyk konania: poľština

   Predseda Súdneho dvora nariadil výmaz veci.

      (1)  Ú. v. EÚ C 167, 18.7.2009.


title: Vec C-128/17: Žaloba podaná 10. marca 2017 – Poľská republika/Európsky parlament a Rada Európskej únie

text:
               15.5.2017

               SK

               Úradný vestník Európskej únie

               C 151/24

         Žaloba podaná 10. marca 2017 – Poľská republika/Európsky parlament a Rada Európskej únie
   (Vec C-128/17)
   (2017/C 151/31)
   Jazyk konania: poľština

      Účastníci konania

      Žalobkyňa: Poľská republika (v zastúpení: B. Majczyna)

      Žalovaní: Európsky parlament a Rada Európskej únie

      Návrhy žalobkyne

   Poľská republika navrhuje:

               —

               zrušiť smernicu Európskeho parlamentu a Rady (EÚ) 2016/2284 zo 14. decembra 2016 o znížení národných emisií určitých látok znečisťujúcich ovzdušie, ktorou sa mení smernica 2003/35/ES a zrušuje smernica 2001/81/ES (1),

               —

               podporne zrušiť uvedenú smernicu v časti týkajúcej sa stanovenia národných záväzkov znižovania emisií uplatniteľných od roku 2030 ďalej,

               —

               zaviazať Európsky parlament a Radu Európskej únie na náhradu trov konania.

      Žalobné dôvody a hlavné tvrdenia

   Poľská republika uplatňuje proti napadnutej smernici tieto žalobné dôvody:
   1.   Porušenie zásady lojálnej spolupráce (Článok 4 ods. 3 ZEÚ)

   Žalované orgány nepostupovali pri príprave napadnutej smernice transparentne a s členskými štátmi zaobchádzali rozdielne a len niektorým členským štátom uložili povinnosť dodatočných záväzkov znižovania emisií, ktoré nie sú odôvodnené z hľadiska nákladovej efektivity, ani zásadami v oblasti metodiky rozdelenia záväzkov. To, že Poľsku (a dvom ďalším členským štátom) boli pred dosiahnutím konečnej dohody s Európskym parlamentom uložené nové záväzky znižovania emisií, ktorých účelom je splniť ambicióznejšiu všeobecnú úroveň zníženia emisií, znamená, že Poľsko bolo fakticky vylúčené z vyjednávania o konečnej podobe národných záväzkov znižovania emisií uplatniteľných od roku 2030 ďalej.
   Žalované orgány okrem toho zbavili Poľsko možnosti, aby účinne overilo údaje týkajúce sa Poľska, ktoré boli základom pre stanovenie národných záväzkov znižovania emisií uplatniteľných od roku 2030 ďalej, čím porušili právo Poľska vyjadriť svoje stanovisko.
   2.   Porušenie zásad otvorenosti a transparentnosti (Článok 15 ZFEÚ) a neexistencie dostatočného odôvodnenia (Článok 296 ZFEÚ)

   Poľská republika tvrdí, že hlavné predpoklady, na základe ktorých sa stanovili národné záväzky znižovania emisií uplatniteľné od roku 2030 ďalej, neboli k dispozícii, ani neboli uverejnené. Chýbajú informácie o prognostických predpokladoch týkajúcich sa technologickej štruktúry jednotlivých odvetví, z ktorých zase vychádzali prognózy emisií v roku 2030. V dôsledku neexistencie týchto informácií nie je možné overiť dôvodnosť prognóz emisií, ktoré boli prijaté pre rok 2030. Ďalej nie je známe, podľa akého vzorca bol uskutočnený výpočet všeobecného cieľa v oblasti ochrany zdravia, ktorý sa okrem iného týka zníženia úmrtnosti v Únii, s prihliadnutím na povinnosť zníženia emisií pre celú Úniu, ako aj pre jednotlivé členské štáty.
   V dôsledku toho nebolo odôvodnenie orgánov, ktoré uvedenú smernicu prijali, v súvislosti s vyššie uvedenými záväzkami znižovania emisií, uvedené jasne a jednoznačne.
   3.   Porušenie povinnosti vykonať primerané vyhodnotenie vplyvov napadnutej smernice na jednotlivé členské štáty a porušenie povinnosti predložiť dostatočný odhad dôsledkov jej vykonávania

   Poľská republika tvrdí, že s prihliadnutím na rozsiahle hospodárske a sociálne následky záväzkov znižovania emisií uplatniteľných od roku 2030 ďalej, ktoré možno očakávať v členských štátoch, je odhad dôsledkov vykonaný Komisiou nedostatočný.
   V odhade dôsledkov je uvedený vzťah medzi dosiahnutím cieľov smernice a štrukturálnymi zmenami, ktoré spočívajú v znížení podielu uhlia, ktoré je v energetickom odvetví a odvetví komunálneho bývania využívané ako palivo. V odhade dôsledkov sa však presne neanalyzuje, či splnenie záväzkov významne ovplyvní voľbu členského štátu medzi rôznymi energetickými zdrojmi a základnú skladbu jeho zásobovania energiou. Toto je veľmi významné; ak by sa totiž tento významný vplyv potvrdil, znamenalo by to, že normotvorca Únie mal prijať napadnutú smernicu na inom právnom základe, konkrétne na základe článku 192 ods. 2 ZFEÚ, a nie na základe článku 192 ods. 1 ZFEÚ.
   4.   Porušenie zásady proporcionality (Článok 5 ods. 4 ZEÚ)

   Žalované orgány nezohľadnili závažné hospodárske a sociálne náklady, ktoré vzniknú v dôsledku vykonania záväzkov znižovania jednotlivých emisných látok v Poľsku od roku 2030. Plnenie záväzkov znižovania emisií od roku 2030 ďalej Poľskom bude mať závažné negatívne hospodárske a sociálne dôsledky. Výdavky vynaložené s cieľom splnenia týchto záväzkov sa môžu ukázať ako neprimerané vo vzťahu k predpokladaným účinkom.
   Pre dosiahnutie cieľov stanovených v smernici nebolo očividne potrebné, aby boli stanovené tak vysoké národné záväzky znižovania emisií uplatniteľné od roku 2030 ďalej.
   5.   Porušenie zásady rovnosti členských štátov (Článok 4 ods. 2 ZEÚ) a zásady vyváženého rozvoja (Článok 191 ods. 3 štvrtá zarážka v spojení s článkom 191 ods. 2 ZFEÚ)

   Záväzky znižovania emisií uplatniteľné od roku 2030 ďalej, ktoré boli uložené jednotlivým členským štátom, nezohľadňujú rozdielnu hospodársku situáciu, technologické a sociálne podmienky v členských štátoch, vrátanie potreby investícií v rôznych regiónoch Únie. Záväzky znižovania boli stanovené na základe jednotnej metódy, ktorá nezohľadňuje skutočnú a rozdielnu hospodársku a sociálnu situáciu v jednotlivých členských štátoch.
   Okrem toho žalované orgány pri stanovení národných záväzkov znižovania emisií uplatniteľných od roku 2030 ďalej pravdepodobne riadne nezohľadnili skutočnosť, že značné množstvo znečisťujúcich látok vstupuje v niektorých členských štátoch do ovzdušia v dôsledku ich pohybu cez hranice, pričom pochádzajú z oblastí z bezprostrednej blízkosti Únie, čo môže viesť k nerovnosti zaobchádzania s členskými štátmi, ktoré hraničia s tretími štátmi v porovnaní so štátmi, ktorých sa problém vstupu znečisťujúcich látok z oblastí mimo Únie netýka.

      (1)  Ú. v. EÚ L 344, 2016, s. 1.


title: Vec T-178/13: Uznesenie Všeobecného súdu z  23. septembra 2014 – Jaczewski/Komisia ( „Žaloba o neplatnosť — Poľnohospodárstvo — Záujem na konaní — Regulačný akt obsahujúci vykonávacie opatrenia — Neexistencia osobnej dotknutosti — Neprípustnosť“ )

text:
               17.11.2014

               SK

               Úradný vestník Európskej únie

               C 409/41

         Uznesenie Všeobecného súdu z 23. septembra 2014 – Jaczewski/Komisia
   (Vec T-178/13) (1)

   ((„Žaloba o neplatnosť - Poľnohospodárstvo - Záujem na konaní - Regulačný akt obsahujúci vykonávacie opatrenia - Neexistencia osobnej dotknutosti - Neprípustnosť“))
   2014/C 409/58
   Jazyk konania: poľština

      Účastníci konania

      Žalobca: Grzegorz Jaczewski (Bielany, Poľsko) (v zastúpení: M. Goss, avocat)

      Žalovaná: Európska komisia (v zastúpení: P. Rossi a A. Szmytkowska, splnomocnení zástupcovia)

      Predmet veci

   Návrh na čiastočné zrušenie vykonávacieho rozhodnutia Komisie C (2012) 5049 final z 24. júla 2012, ktorým sa schvaľuje poskytnutie doplnkových vnútroštátnych priamych platieb v Poľsku za rok 2012

      Výrok

               1.

               Žaloba sa zamieta ako neprípustná.

               2.

               Grzegorz Jaczewski je povinný nahradiť trovy konania.

      (1)  Ú. v. EÚ C 156, 1.6.2013.


title: Vec C-205/11 P: Rozsudok Súdneho dvora (tretia komora) z  18. júla 2013 — Fédération internationale de football association (FIFA)/Európska komisia, Belgické kráľovstvo, Spojené kráľovstvo Veľkej Británie a Severného Írska (Odvolanie — Televízne vysielanie — Smernica 89/552/EHS — Článok 3a — Opatrenia, ktoré prijalo Spojené kráľovstvo, týkajúce sa udalostí mimoriadneho významu pre spoločnosť tohto členského štátu — Majstrovstvá sveta vo futbale — Rozhodnutie, ktorým sa opatrenia vyhlasujú za zlučiteľné s právom Únie — Odôvodnenie — Články 43 ES, 49 ES a 86 ES — Vlastnícke právo)

text:
               7.9.2013

               SK

               Úradný vestník Európskej únie

               C 260/4

         Rozsudok Súdneho dvora (tretia komora) z 18. júla 2013 — Fédération internationale de football association (FIFA)/Európska komisia, Belgické kráľovstvo, Spojené kráľovstvo Veľkej Británie a Severného Írska
   (Vec C-205/11 P) (1)

   (Odvolanie - Televízne vysielanie - Smernica 89/552/EHS - Článok 3a - Opatrenia, ktoré prijalo Spojené kráľovstvo, týkajúce sa udalostí mimoriadneho významu pre spoločnosť tohto členského štátu - Majstrovstvá sveta vo futbale - Rozhodnutie, ktorým sa opatrenia vyhlasujú za zlučiteľné s právom Únie - Odôvodnenie - Články 43 ES, 49 ES a 86 ES - Vlastnícke právo)
   2013/C 260/05
   Jazyk konania: angličtina

      Účastníci konania

      Odvolateľka: Fédération internationale de football association (FIFA) (v zastúpení: A. Barav a D. Reymond, advokáti)

      Ďalší účastníci konania: Európska komisia (v zastúpení: E. Montaguti a N. Yerrell, splnomocnení zástupcovia, za právnej pomoci M. Gray, barrister), Belgické kráľovstvo (v zastúpení: C. Pochet, M. J.-C. Halleux, splnomocnení zástupcovia, za právnej pomoci A. Joachimowicz a J. Stuyck, advocaten), Spojené kráľovstvo Veľkej Británie a Severného Írska (v zastúpení: S. Ossowski a J. Beeko, splnomocnení zástupcovia, za právnej pomoci T. de la Mare, QC)

      Predmet veci

   Odvolanie podané proti rozsudku Všeobecného súdu (siedma komora) zo 17. februára 2011, Fédération Internationale de Football Association (FIFA)/Komisia (T-68/08), ktorým bola zamietnutá žaloba týkajúca sa zrušenia rozhodnutia Komisie 2007/730/ES zo 16. októbra 2007 vyhlasujúceho opatrenia prijaté Spojeným kráľovstvom podľa článku 3a ods. 1 smernice Rady 89/552/EHS z 3. októbra 1989 o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania, za nezlučiteľné s právom Spoločenstva (Ú. v. EÚ L 295, s. 12)

      Výrok rozsudku

               1.

               Odvolanie sa zamieta.

               2.

               Fédération internationale de football association (FIFA) je povinná nahradiť trovy konania.

      (1)  Ú. v. EÚ C 232, 6.8.2011.


title: Vec C-183/12 P: Rozsudok Súdneho dvora (desiata komora) zo 6. júna 2013 — Chafiq Ayadi/Európska komisia, Rada Európskej únie [Odvolanie — Spoločná zahraničná a bezpečnostná politika (SZBP) — Špecifické obmedzujúce opatrenia namierené proti niektorým osobám spojeným s Usámom bin Ládinom, so sieťou Al-Káida a s Talibanom — Nariadenie (ES) č. 881/2002 — Žaloba o neplatnosť — Odstránenie dotknutej osoby zo zoznamu dotknutých osôb a subjektov — Záujem na konaní]

text:
               3.8.2013

               SK

               Úradný vestník Európskej únie

               C 225/31

         Rozsudok Súdneho dvora (desiata komora) zo 6. júna 2013 — Chafiq Ayadi/Európska komisia, Rada Európskej únie
   (Vec C-183/12 P) (1)

   (Odvolanie - Spoločná zahraničná a bezpečnostná politika (SZBP) - Špecifické obmedzujúce opatrenia namierené proti niektorým osobám spojeným s Usámom bin Ládinom, so sieťou Al-Káida a s Talibanom - Nariadenie (ES) č. 881/2002 - Žaloba o neplatnosť - Odstránenie dotknutej osoby zo zoznamu dotknutých osôb a subjektov - Záujem na konaní)
   2013/C 225/52
   Jazyk konania: angličtina

      Účastníci konania

      Odvolateľ: Chafiq Ayadi (v zastúpení: P. Moser, QC, M. E. Grieves, barrister, ktorých splnomocnil M. H. Miller, solicitor)

      Ďalší účastníci konania: Európska komisia (v zastúpení: M. Konstantinidis, T. Scharf a E. Paasivirta, splnomocnení zástupcovia), Rada Európskej únie (v zastúpení: E. Finnegan a G. Étienne, splnomocnení zástupcovia)

      Vedľajší účastník, ktorý v konaní podporuje Komisiu: Írsko (v zastúpení: E. Creedon, splnomocnený zástupca, za právnej pomoci E. Regan, SC, a N. Travers, BL)

      Predmet veci

   Odvolanie podané proti uzneseniu Všeobecného súdu (druhá komora) z 31. januára 2012, Chafiq Ayadi/Európska komisia (T-527/09), ktorým Všeobecný súd zastavil konanie o žalobe smerujúcej k čiastočnému zrušeniu nariadenia Komisie (ES) č. 954/2009 z 13. októbra 2009, ktorým sa stoštrnástykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Káida a Talibanom (Ú. v. EÚ L 269, s. 20) — Odstránenie dotknutej osoby zo zoznamu dotknutých osôb a subjektov

      Výrok rozsudku

               1.

               Uznesenie Všeobecného súdu Európskej únie z 31. januára 2012, Ayadi/Komisia (T-527/09 sa zrušuje v rozsahu, v akom bolo rozhodnuté, že konanie o žalobe o neplatnosť, ktorú pred Všeobecným súdom podal pán Chafiq Ayadi, sa zastavuje.

               2.

               Vec sa vracia Všeobecnému súdu Európskej únie, aby opäť rozhodol o žalobe o neplatnosť, ktorú podal pán Chafiq Ayadi.

               3.

               O trovách konania sa rozhodne neskôr.

      (1)  Ú. v. EÚ C 194, 30.6.2012.


title: Vec T-752/15: Žaloba podaná 22. decembra 2015 – European Dynamics Luxembourg SA a Evropaïki Dynamiki/Komisia

text:
               22.2.2016

               SK

               Úradný vestník Európskej únie

               C 68/40

         Žaloba podaná 22. decembra 2015 – European Dynamics Luxembourg SA a Evropaïki Dynamiki/Komisia
   (Vec T-752/15)
   (2016/C 068/51)
   Jazyk konania: gréčtina

      Účastníci konania

      Žalobkyne: European Dynamics Luxembourg SA (Luxemburg, Luxembursko) a Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: M. Sfyrí a Ch. Dede, advokáti)

      Žalovaná: Európska komisia

      Návrhy

   Žalobkyne navrhujú, aby Všeobecný súd:

               —

               zrušil rozhodnutie Európskej komisie, ktoré im bolo oznámené listom z 29. októbra 2015, DIGIT/R/3/SDP/PT 5107460 (2015), ktorým Komisia zaradila na šieste miesto návrh žalobkýň týkajúci sa jednej z troch samostatných položiek, konkrétne položky č. 3, v rámci verejného obstarávania č. DIGIT/R3/PO/2015/0008 – STIS IV s názvom „Support and consulting services for technical informatics staff IV (STIS IV)“;

               —

               zaviazal Komisiu na náhradu škody, ktorá vznikla žalobkyniam, pokiaľ ide o príležitosť, aby boli zaradené na prvé miesto pre položku č. 3 v rámcovej dohode STIS IV; a

               —

               zaviazal Komisiu na náhradu všetkých trov konania.

      Dôvody a hlavné tvrdenia

   Podľa žalobkýň musí byť napadnuté rozhodnutie zrušené, lebo uvádza nedostatočné odôvodnenie: i) týkajúce sa posúdenia technického návrhu; ii) týkajúce sa dôvodu, prečo finančné návrhy úspešných spoločností a konzorcií neboli považované za mimoriadne nízke, ako aj z dôvodu, že Komisia porušia zmluvné dokumenty a právo Únie vo vzťahu k existencii zjavne nesprávneho posúdenia.


title: Vec C-463/16: Návrh na začatie prejudiciálneho konania, ktorý podal Hoge Raad der Nederlanden (Holandsko) 17. augusta 2016 – Stadion Amsterdam CV/Staatssecretaris van Financiën

text:
               7.11.2016

               SK

               Úradný vestník Európskej únie

               C 410/8

         Návrh na začatie prejudiciálneho konania, ktorý podal Hoge Raad der Nederlanden (Holandsko) 17. augusta 2016 – Stadion Amsterdam CV/Staatssecretaris van Financiën
   (Vec C-463/16)
   (2016/C 410/09)
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Hoge Raad der Nederlanden

      Účastníci konania pred vnútroštátnym súdom

      Navrhovateľka v konaní o kasačnom opravnom prostriedku: Stadion Amsterdam CV

      Odporca v konaní o kasačnom opravnom prostriedku: Staatssecretaris van Financiën

      Prejudiciálna otázka

   Má sa článok 12 ods. 3 písm. a) šiestej smernice (1) vykladať v tom zmysle, že ak služba, ktorá sa na účely vyrubenia DPH považuje za jedno plnenie, pozostáva z dvoch alebo viacerých konkrétnych a špecifických prvkov, na ktoré by sa, ak by boli poskytnuté ako samostatné služby, uplatnila rozdielna sadzba DPH, vyrubenie DPH za toto súhrnné plnenie sa uskutoční použitím rozdielnych sadzieb dane pre jednotlivé prvky, ak je možné odplatu za službu rozčleniť na základe príslušného pomeru jednotlivých prvkov?

      (1)  Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, 1977, s. 1; Mim. vyd. 09/001, s. 23).


title: Vec T-266/17: Žaloba podaná 9. mája 2017 – Kwizda Holding/EUIPO – Dermapharm (UROAKUT)

text:
               26.6.2017

               SK

               Úradný vestník Európskej únie

               C 202/27

         Žaloba podaná 9. mája 2017 – Kwizda Holding/EUIPO – Dermapharm (UROAKUT)
   (Vec T-266/17)
   (2017/C 202/43)
   Jazyk, v ktorom bola podaná žaloba: nemčina

      Účastníci konania

      Žalobkyňa: Kwizda Holding GmbH (Viedeň, Rakúsko) (v zastúpení: L. Wiltschek, D. Plasser a K. Majchrzak)

      Žalovaný: Úrad Európskej únie pre duševné vlastníctvo (EUIPO)

      Ďalší účastník konania pred odvolacím senátom: Dermapharm GmbH (Viedeň, Rakúsko)

      Údaje týkajúce sa konania pred EUIPO

      Prihlasovateľ spornej ochrannej známky: žalobkyňa.

      Sporná ochranná známka: slovná ochranná známka Európskej únie „UROAKUT“ – prihláška č. 13 854 146.

      Konanie pred EUIPO: námietkové konanie.

      Napadnuté rozhodnutie: rozhodnutie štvrtého odvolacieho senátu EUIPO zo 7. marca 2017 vo veci R 1221/2016-4.

      Návrhy

   Žalobkyňa navrhuje, aby Všeobecný súd:

               —

               vyhovel žalobe a zmenil napadnuté rozhodnutie tak, že námietka vznesená proti prihláške ochrannej známky Európskej únie č. 13 854 146 UROAKUT bude zamietnutá, v prípadne zrušil napadnuté rozhodnutie a vrátil vec odvolaciemu senátu Úradu Európskej únie pre duševné vlastníctvo (EUIPO),

               —

               uložil EUIPO povinnosť nahradiť trovy konania pred Všeobecným súdom a odvolacím senátom,

               —

               uložil vedľajšiemu účastníkovi konania povinnosť nahradiť trovy konania vzniknuté v konaní pred odvolacím senátom.

      Uvádzaný žalobný dôvod

               —

               porušenie článku 8 ods. 1 písm. b) nariadenia č. 207/2009.


title: Vec T-182/17: Žaloba podaná 20. marca 2017 – Novartis/EUIPO – Chiesi Farmaceutici (AKANTO)

text:
               22.5.2017

               SK

               Úradný vestník Európskej únie

               C 161/32

         Žaloba podaná 20. marca 2017 – Novartis/EUIPO – Chiesi Farmaceutici (AKANTO)
   (Vec T-182/17)
   (2017/C 161/46)
   Jazyk, v ktorom bola podaná žaloba: angličtina

      Účastníci konania

      Žalobkyňa: Novartis AG (Basel, Švajčiarsko) (v zastúpení: L. Junquera Lara, advokát)

      Žalovaný: Úrad Európskej únie pre duševné vlastníctvo (EUIPO)

      Ďalší účastník konania pred odvolacím senátom: Chiesi Farmaceutici SpA (Parma, Taliansko)

      Údaje týkajúce sa konania pred EUIPO

      Prihlasovateľ spornej ochrannej známky: žalobkyňa.

      Dotknutá sporná ochranná známka: slovná ochranná známka Európskej únie „AKANTO“ – prihláška č. 13 289 781.

      Konanie pred EUIPO: námietkové konanie.

      Napadnuté rozhodnutie: rozhodnutie prvého odvolacieho senátu EUIPO z 9. januára 2017 vo veci R 531/2016-1.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               vyhlásil, že článok 8 ods. 1 písm. b) nariadenia č. 207/2009 nebráni zápisu dotknutého označenia (ochranná známka Európskej únie č. 13 289 781) pre tovary zaradené do triedy 5, ktoré sú uvedené v prihláške,

               —

               uložil EUIPO povinnosť nahradiť trovy konania.

      Uvádzaný žalobný dôvod

               —

               porušenie článku 8 ods. 1 písm. b) nariadenia č. 207/2009.


title: Vec C-189/08: Rozsudok Súdneho dvora (prvá komora) zo 16. júla 2009 (návrh na začatie prejudiciálneho konania, ktorý podal Hoge Raad der Nederlanden — Holandsko) — Zuid-Chemie BV/Philippo’s Mineralenfabriek NV/SA [Súdna spolupráca v občianskych a obchodných veciach — Súdna právomoc a výkon rozhodnutí v občianskych a obchodných veciach — Nariadenie (ES) č. 44/2001 — Pojem miesto, kde došlo ku skutočnosti, ktorá zakladá nárok na náhradu škody ]

text:
               12.9.2009

               SK

               Úradný vestník Európskej únie

               C 220/11

         Rozsudok Súdneho dvora (prvá komora) zo 16. júla 2009 (návrh na začatie prejudiciálneho konania, ktorý podal Hoge Raad der Nederlanden — Holandsko) — Zuid-Chemie BV/Philippo’s Mineralenfabriek NV/SA
   (Vec C-189/08) (1)

   (Súdna spolupráca v občianskych a obchodných veciach - Súdna právomoc a výkon rozhodnutí v občianskych a obchodných veciach - Nariadenie (ES) č. 44/2001 - Pojem „miesto, kde došlo ku skutočnosti, ktorá zakladá nárok na náhradu škody“)
   2009/C 220/18
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Hoge Raad der Nederlanden

      Účastníci konania pred vnútroštátnym súdom

      Dovolateľka: Zuid-Chemie BV

      Odporkyňa: Philippo’s Mineralenfabriek NV/SA

      Predmet veci

   Návrh na začatie prejudiciálneho konania — Hoge Raad der Nederlanden Den Haag — Výklad článku 5 initio a bodu 3 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach („Brusel I“) (Ú. v. ES L 12, s. 1; Mim. vyd. 19/004, s. 42) — Výklad slovného spojenia „miesto, kde došlo alebo mohlo dôjsť ku skutočnosti, ktorá zakladá nárok na náhradu škody“ — Miesto, kde došlo ku skutočnosti, ktorá zakladá nárok na náhradu škody — Miesto, kde došlo k udalosti, v dôsledku ktorej bola škoda spôsobená („Handlungsort“), a miesto, kde škoda vznikla („Erfolgsort“) — Hraničné ukazovatele

      Výrok rozsudku

   Článok 5 bod 3 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach sa má vykladať v tom zmysle, že v rámci sporu, o aký ide vo veci samej, výraz „miesto, kde došlo ku skutočnosti, ktorá zakladá nárok na náhradu škody“ označuje miesto, kde počiatočná škoda vznikla z dôvodu použitia výrobku obvyklým spôsobom na účely, na ktoré je určený.

      (1)  Ú. v. EÚ C 183, 19.7.2008.


title: Posledná publikácia Súdneho dvora v Úradnom vestníku Európskej únieÚ. v. EÚ C 271, 29.10.2005

text:
               12.11.2005

               SK

               Úradný vestník Európskej únie

               C 281/35

         (2005/C 281/63)
   Posledná publikácia Súdneho dvora v Úradnom vestníku Európskej únie

         Ú. v. EÚ C 271, 29.10.2005

   Predchádzajúce publikácie

      Ú. v. EÚ C 257, 15.10.2005

      Ú. v. EÚ C 243, 1.10.2005

      Ú. v. EÚ C 229, 17.9.2005

      Ú. v. EÚ C 217, 3.9.2005

      Ú. v. EÚ C 205, 20.8.2005

      Ú. v. EÚ C 193, 6.8.2005

   Tieto texty sú dostupné na adresách:

               EUR-Lex: http://europa.eu.int/eur-lex

               CELEX: http://europa.eu.int/celex


title: Vec C-302/12: Návrh na začatie prejudiciálneho konania, ktorý podal Hoge Raad der Nederlanden (Holandsko) 20. júna 2012 — X, ďalší účastník konania: Minister van Financiën

text:
               22.9.2012

               SK

               Úradný vestník Európskej únie

               C 287/18

         Návrh na začatie prejudiciálneho konania, ktorý podal Hoge Raad der Nederlanden (Holandsko) 20. júna 2012 — X, ďalší účastník konania: Minister van Financiën
   (Vec C-302/12)
   2012/C 287/32
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Hoge Raad der Nederlanden

      Účastníci konania pred vnútroštátnym súdom

      Navrhovateľka v konaní o kasačnom opravnom prostriedku: X

      Odporca v konaní o kasačnom opravnom prostriedku: Minister van Financiën

      Prejudiciálne otázky

               1.

               Je výkon daňovej suverenity dvoma členskými štátmi, obzvlášť výber dane z evidencie motorového vozidla, neobmedzený v prípade, ak občianka Únie býva na základe vnútroštátnych právnych predpisov v dvoch členských štátoch a skutočne dlhodobo používa motorové vozidlo, ktoré má vo svojom vlastníctve, v oboch členských štátoch?

               2.

               V prípade zápornej odpovede na prvú otázku: môže mať zásada proporcionality v rámci výberu dane z evidencie v prípade, akým je tento, nápravné účinky a ak to tak je, vedie táto zásada k tomu, že sa pri výkone svojich daňových právomocí musí obmedziť jeden alebo každý z oboch členských štátov, a ako by malo byť toto obmedzenie upravené?


title: Vec F-114/13: Uznesenie Súdu pre verejnú službu (tretia komora) zo 16. júla 2014 – Klar a Fernandez Fernandez/Komisia (Verejná služba — Výbor zamestnancov Komisie — Ústredný výbor — Vymenovanie členov miestnej sekcie v Luxemburgu do ústredného výboru zamestnancov — Odvolanie z funkcie jedného z riadnych členov ústredného výboru miestnou sekciou — Zamietnutie menovacieho orgánu uznať zákonnosť rozhodnutia o odvolaní z funkcie — Záujem na konaní — Nedodržanie konania pred podaním žaloby — Zmeškanie lehoty na podanie sťažnosti — Zjavná neprípustnosť)

text:
               15.9.2014

               SK

               Úradný vestník Európskej únie

               C 315/74

         Uznesenie Súdu pre verejnú službu (tretia komora) zo 16. júla 2014 – Klar a Fernandez Fernandez/Komisia
   (Vec F-114/13) (1)

   ((Verejná služba - Výbor zamestnancov Komisie - Ústredný výbor - Vymenovanie členov miestnej sekcie v Luxemburgu do ústredného výboru zamestnancov - Odvolanie z funkcie jedného z riadnych členov ústredného výboru miestnou sekciou - Zamietnutie menovacieho orgánu uznať zákonnosť rozhodnutia o odvolaní z funkcie - Záujem na konaní - Nedodržanie konania pred podaním žaloby - Zmeškanie lehoty na podanie sťažnosti - Zjavná neprípustnosť))
   2014/C 315/124
   Jazyk konania: francúzština

      Účastníci konania

      Žalobcovia: Robert Klar (Grevenmacher, Luxembursko) a Fernandez Fernandez (Steinsel, Luxembursko) (v zastúpení: A. Salerno a B. Cortese, advokáti)

      Žalovaná: Európska komisia (v zastúpení: J. Currall a C. Ehrbar, splnomocnení zástupcovia)

      Predmet veci

   Návrh na zrušenie rozhodnutia menovacieho orgánu o neuznaní zákonnosti rozhodnutia miestneho výboru zamestnancov v Luxemburgu, ktorým sa odvoláva mandát splnomocnenca na zastupovanie zamestnancov v ústrednom výbore zamestnancov Komisie

      Výrok

               1.

               Žaloba sa zamieta ako zjavne neprípustná.

               2.

               R. Klar a F. Fernandez Fernandez znášajú svoje vlastné trovy konania a sú povinní nahradiť trovy konania, ktoré vznikli Európskej komisii.

      (1)  Ú. v. EÚ C 52, 22.2.2014, s. 53.


title: Vec C-75/15: Návrh na začatie prejudiciálneho konania, ktorý podal Markkinaoikeus (Fínsko) 19. februára 2015 – Viiniverla Oy/Sosiaali- ja terveysalan lupa- ja valvontavirasto

text:
               27.4.2015

               SK

               Úradný vestník Európskej únie

               C 138/40

         Návrh na začatie prejudiciálneho konania, ktorý podal Markkinaoikeus (Fínsko) 19. februára 2015 – Viiniverla Oy/Sosiaali- ja terveysalan lupa- ja valvontavirasto
   (Vec C-75/15)
   (2015/C 138/54)
   Jazyk konania: fínčina

      Vnútroštátny súd, ktorý podal návrh na začatie prejudiciálneho konania

   Markkinaoikeus

      Účastníci konania pred vnútroštátnym súdom

      Navrhovateľka: Viiniverla Oy

      Odporca: Sosiaali- ja terveysalan lupa- ja valvontavirasto

      Prejudiciálne otázky

               1.

               Má sa pri posúdení toho, či ide o pripodobenie v zmysle článku 16 písm. b) nariadenia Európskeho parlamentu a Rady (ES) č. 110/2008 z 15. januára 2008 o definovaní, popise, prezentácii, označovaní a ochrane zemepisných označení liehovín a o zrušení nariadenia (EHS) č. 1576/89 (1), vychádzať z riadne informovaného, primerane pozorného a obozretného priemerného spotrebiteľa?

               2.

               Aký význam majú pri posúdení zákazu používať označenie „Verlados“ pre liehovinu vyrobenú z jabĺk, ktorá sa vo Fínsku uvádza na trh pod týmto označením, ktorý bol vydaný na ochranu zemepisného označenia „Calvados“, tieto okolnosti týkajúce sa výkladu pojmu „pripodobenie“ v zmysle článku 16 písm. b) nariadenia č. 110/2008 a uplatnenia tohto ustanovenia:

                           a)

                           začiatočná časť („Verla“) označenia „Verlados“ je názvom dediny vo Fínsku, ktorú fínsky spotrebiteľ pravdepodobne pozná,

                           b)

                           začiatočná časť („Verla“) označenia „Verlados“ poukazuje na výrobkyňu tohto výrobku, spoločnosť Viiniverla Oy,

                           c)

                           „Verlados“ je lokálny produkt vyrobený vo Verla, ktorého sa priemerne predá v podnikovej reštaurácii niekoľko stoviek litrov za rok a ktorý si možno kúpiť v obmedzenom rozsahu na objednávku od štátnej alkoholovej spoločnosti v zmysle zákona o alkohole,

                           d)

                           slová „Verlados“ a „Calvados“ majú z troch slabík len jednu spoločnú („dos“), ale zhodujú sa ich štyri posledné písmená („ados“), t. j. polovica ich písmen?

               3.

               Ak sa označenie „Verlados“ má považovať za pripodobenie v zmysle článku 16 písm. b) nariadenia č. 110/2008, možno napriek tomu odôvodniť jeho použitie jednou z vyššie uvedených okolností alebo inou okolnosťou, napríklad tým, že prinajmenšom pri fínskom spotrebiteľovi nemôže vzniknúť dojem, že „Verlados“ bol vyrobený vo Francúzsku?

      (1)  Ú. v. EÚ L 39, s. 16.


title: Vec T-734/15 P: Odvolanie podané 17. decembra 2015: Európska komisia proti rozsudku Súdu pre verejnú službu zo 6. októbra 2015 vo veci F-119/14, FE/Komisia

text:
               22.2.2016

               SK

               Úradný vestník Európskej únie

               C 68/36

         Odvolanie podané 17. decembra 2015: Európska komisia proti rozsudku Súdu pre verejnú službu zo 6. októbra 2015 vo veci F-119/14, FE/Komisia
   (Vec T-734/15 P)
   (2016/C 068/46)
   Jazyk konania: francúzština

      Účastníci konania

      Odvolateľka: Európska komisia (v zastúpení: F. Simonetti a G. Gattinara, splnomocnení zástupcovia)

      Ďalší účastník konania: FE (Luxemburg, Luxembursko)

      Návrhy

   Odvolateľka navrhuje, aby Všeobecný súd:

               —

               zrušil rozsudok Súdu pre verejnú službu zo 6. októbra 2015 vo veci F-119/14, FE/Komisia,

               —

               zamietol žalobu podanú FE vo veci F-119/14 ako nedôvodnú,

               —

               rozhodol, že každý účastník konania znáša svoje vlastné trovy konania v tejto inštancii,

               —

               uložil FE povinnosť nahradiť trovy konania pred Súdom pre verejnú službu.

      Odvolacie dôvody a hlavné tvrdenia

   Na podporu svojho odvolania odvolateľka uvádza tri odvolacie dôvody.

               1.

               Prvý odvolací dôvod založený na viacerých nesprávnych právnych posúdeniach Súdu pre verejnú službu (SVS) a na skreslení príloh spisu pri výklade a uplatnení podmienky prijateľnosti týkajúcej sa minimálnej profesijnej praxe zo strany komisie.

               2.

               Druhý odvolací dôvod založený na nesprávnom právnom posúdení pri závere SVS, podľa ktorého sa MO dopustil zjavne nesprávneho posúdenia.

               3.

               Tretí odvolací dôvod založený na nesprávnom právnom posúdení a viacerých porušeniach povinnosti odôvodnenia zo strany SVS pri uložení povinnosti Komisii zaplatiť 10 000 eur žalobkyni v prvom stupni.


title: Vec T-617/14: Žaloba podaná 10. augusta 2014 – Pro Asyl/EASO

text:
               17.11.2014

               SK

               Úradný vestník Európskej únie

               C 409/48

         Žaloba podaná 10. augusta 2014 – Pro Asyl/EASO
   (Vec T-617/14)
   2014/C 409/68
   Jazyk konania: nemčina

      Účastníci konania

      Žalobca: Pro Asyl Bundesweite Arbeitsgemeinschaft für Flüchtlinge e.V. (Frankfurt nad Mohanom, Nemecko) (v zastúpení: S. Hilbrans, advokát)

      Žalovaný: Európsky podporný úrad pre azyl (EASO)

      Návrhy

   Žalobca navrhuje, aby Všeobecný súd:

               —

               zrušil rozhodnutie žalovaného z 10. júna 2014 – EASO/ED/2014/134 v rozsahu, v akom zamieta prístup k operačnému plánu pre nasadzovanie podporných azylových tímov EÚ do Bulharska („Operating Plan on Bulgaria“), a neposkytuje žalobcovi prístup k registru dokumentov podľa článku 11 nariadenia č. 1049/2011.

      Dôvody a hlavné tvrdenia

   Na podporu svojej žaloby žalobca uvádza dva žalobné dôvody.

               1.

               Prvý žalobný dôvod: porušenie práva žalobcu na prístup k informáciám.
               Žalobca uvádza, že vo vzťahu k spornému „Operating Plan on Bulgaria“ neexistuje dôvod odoprieť žalobcovi všeobecné právo na prístup k informáciám podľa článku 4 nariadenia (ES) č. 1049/2001 (1).
               V tejto súvislosti žalobca tvrdí, že zamietnutie prístupu k informáciám predovšetkým nemôže byť odôvodnené ochranou rokovaní vedúcich k vyhotoveniu dokumentu podľa článku 4 ods. 3 nariadenia č. 1049/2001, keďže „Operating Plan“ je ukončený dokument.
               Okrem toho v prípade „Operating Plan on Bulgaria“ nejde o dokument tretej strany podľa článku 4 ods. 4 nariadenia č. 1049/2001, keďže žalovaný a Bulharská republika prijali tento plán spoločne. Z toho vyplýva, že „Operating Plan“ nepochádza z tohto členského štátu v zmysle článku 4 ods. 5 nariadenia č. 1049/2001.

               2.

               Druhý žalobný dôvod: porušenie práva na prístup k registru.
               Okrem toho žalobca uvádza, že napadnuté rozhodnutie sa musí zrušiť aj preto, lebo žalobcovi zamieta prístup k elektronickému registru dokumentov podľa článku 11 nariadenia č. 1049/2001, prípadne článku 11 rozhodnutia č. 6 správnej rady EASO.

      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).


title: Vec T-166/12: Uznesenie Všeobecného súdu zo 14. januára 2015 – Bolívar Cerezo/ÚHVT – Renovalia Energy (RENOVALIA) ( „Ochranná známka Spoločenstva — Námietkové konanie — Prihláška slovnej ochrannej známky Spoločenstva RENOVALIA — Národné skoršie slovné ochranné známky RENOVA ENERGY a RENOVAENERGY — Čiastočné zamietnutie zápisu — Relatívny dôvod zamietnutia — Pravdepodobnosť zámeny — Podobnosť označení — Článok 8 ods. 1písm. b), nariadenia (ES) č. 207/2009 — Žaloba, ktorá je čiastočne zjavne neprípustná a čiastočne bez zjavného právneho základu“ )

text:
               9.3.2015

               SK

               Úradný vestník Európskej únie

               C 81/18

         Uznesenie Všeobecného súdu zo 14. januára 2015 – Bolívar Cerezo/ÚHVT – Renovalia Energy (RENOVALIA)
   (Vec T-166/12) (1)

   ((„Ochranná známka Spoločenstva - Námietkové konanie - Prihláška slovnej ochrannej známky Spoločenstva RENOVALIA - Národné skoršie slovné ochranné známky RENOVA ENERGY a RENOVAENERGY - Čiastočné zamietnutie zápisu - Relatívny dôvod zamietnutia - Pravdepodobnosť zámeny - Podobnosť označení - Článok 8 ods. 1písm. b), nariadenia (ES) č. 207/2009 - Žaloba, ktorá je čiastočne zjavne neprípustná a čiastočne bez zjavného právneho základu“))
   (2015/C 081/23)
   Jazyk konania: španielčina

      Účastníci konania

      Žalobca: Juan Bolívar Cerezo (Grenada, Španielsko) (v zastúpení: I. Barroso Sánchez-Lafuente, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: O. Mondéjar Ortuño, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Renovalia Energy, SA (Villarobledo, Španielsko) (v zastúpení: A. Velázquez Ibáñez, advokát)

      Predmet veci

   Žaloba podaná proti rozhodnutiu prvého odvolacieho senátu ÚHVT 26. januára 2012 (vec R 663/2011-1) týkajúcemu sa námietkového konania medzi Renovalia Energy, SA a pánom Juanom Bolívarom Cerezom

      Výrok

               1.

               Žaloba sa zamieta.

               2.

               Pán Juan Bolívar Cerezo je povinný nahradiť trovy konania.

      (1)  Ú. v. EÚ C 194, 30.6.2012.


title: Vec C-470/07: Uznesenie predsedu Súdneho dvora z  13. mája 2008 – Komisia Európskych spoločenstiev/Helénska republika

text:
               15.8.2008

               SK

               Úradný vestník Európskej únie

               C 209/38

         Uznesenie predsedu Súdneho dvora z 13. mája 2008 – Komisia Európskych spoločenstiev/Helénska republika
   (Vec C-470/07) (1)

   (2008/C 209/62)

      Jazyk konania: gréčtina

   Predseda Súdneho dvora nariadil výmaz veci.

      (1)  Ú. v. EÚ C 315, 22.12.2007.


title: Vec C-7/09: Žaloba podaná 9. januára 2009 – Komisia Európskych spoločenstiev/Belgické kráľovstvo

text:
               21.3.2009

               SK

               Úradný vestník Európskej únie

               C 69/24

         Žaloba podaná 9. januára 2009 – Komisia Európskych spoločenstiev/Belgické kráľovstvo
   (Vec C-7/09)
   (2009/C 69/44)
   Jazyk konania: francúzština
   Účastníci konania

      Žalobkyňa: Komisia Európskych spoločenstiev (v zastúpení: C. Cattabriga a J. Sénéchal, splnomocnení zástupcovia)

      Žalovaný: Belgické kráľovstvo
   Návrhy žalobkyne

               —

               rozhodnúť, že Belgické kráľovstvo si tým, že neprijalo všetky zákony, iné právne predpisy a správne opatrenia potrebné na dosiahnutie súladu so smernicou Komisie 2006/86/ES z 24. októbra 2006, ktorou sa vykonáva smernica Európskeho parlamentu a Rady 2004/23/ES, pokiaľ ide o požiadavky na spätné sledovanie, o oznamovanie závažných nežiadúcich reakcií a udalostí a o určité technické požiadavky na kódovanie, spracovanie, konzervovanie, skladovanie a distribúciu ľudských tkanív a buniek (1), alebo v každom prípade tým, že o nich neinformovalo Komisiu, nesplnilo povinnosti, ktoré mu vyplývajú z tejto smernice,

               —

               zaviazať Belgické kráľovstvo na náhradu trov konania.

         Žalobné dôvody a hlavné tvrdenia
   Lehota na prebratie smernice 2006/86/ES, s výnimkou jej článku 10, uplynula 1. septembra 2007. Ku dňu podaniu tejto žaloby však žalovaný neprijal opatrenia nevyhnutné na prebratie smernice alebo o nich v každom prípade neinformoval Komisiu.

      (1)  Ú. v. EÚ L 294, s. 32.


title: Vec T-531/14: Žaloba podaná 15. júla 2014 – Sotiropoulou a iní/Rada

text:
               6.10.2014

               SK

               Úradný vestník Európskej únie

               C 351/11

         Žaloba podaná 15. júla 2014 – Sotiropoulou a iní/Rada
   (Vec T-531/14)
   2014/C 351/13
   Jazyk konania: gréčtina

      Účastníci konania

      Žalobcovia: Leimonia Sotiropoulou (Patras, Grécko) a 63 ďalších (v zastúpení: K. Chrisogonos, dikigoros)

      Žalovaná: Rada Európskej únie

      Návrhy

   Žalobkyňa navrhuje, aby Všeobecný súd:

               —

               uložil žalovanej povinnosť nahradiť žalobcom v celom rozsahu finančnú stratu, ktorú utrpeli od 1. januára 2013 do 31. mája 2014 v dôsledku nezákonného zníženia ich hlavných dôchodkov rozhodnutiami Rady Európskej únie citovanými nižšie, v celkovej sume 8 70  504,11 eura,

               —

               uložiť žalovanej povinnosť zaplatiť každému žalobcovi sumu 3  000 eur ako náhradu nemajetkovej ujmy, ktorú utrpeli v dôsledku protiprávneho zníženia ich hlavných dôchodkov rozhodnutiami Rady Európskej únie citovanými nižšie, a

               —

               uložil žalovanej povinnosť v celom rozsahu nahradiť trovy konania žalobcov.

      Dôvody a hlavné tvrdenia

   Žaloba sa týka návrhu na náhradu škody v zmysle článku 268 ZFEÚ v súvislosti s ujmou, ktorú utrpeli žalobcovia v dôsledku drastických znížení ich hlavných dôchodkov na základe opatrení a zásahov týkajúcich sa gréckeho dôchodkového systému a upravených v rozhodnutiach Rady Európskej únie 2010/320/ΕÚ z 8. júna 2010 (1), 2010/486/ΕÚ zo 7. septembra 2010 (2), 2011/57/ΕÚ z 20. decembra 2010 (3), 2011/257/ΕÚ zo 7. marca 2011 (4), 2011/734/ΕÚ z 12. júla 2011 (5), 2011/791/ΕÚ z 8. novembra 2011 (6), 2012/211/EÚ z 13. marca 2012 (7) a 2013/6/ΕÚ zo 4. decembra 2012 (8).
   Na podporu svojej žaloby žalobcovia uvádzajú dva žalobné dôvody.

               1.

               Prvý žalobný dôvod založený na porušení zásady prenesenia právomocí a subsidiarity

                           —

                           Žalobcovia tvrdia, že Rada Európskej únie pri prijatí napadnutých rozhodnutí, ktoré sa týkajú najmä stanovenia podrobných opatrení, politík a zásahov v oblasti sociálneho zabezpečenia a dôchodkového systému, prekročila právomoci, ktoré jej boli zverené Zmluvou, a porušila tým zásady prenesenia právomocí a subsidiarity zakotvené v článkoch 4 a 5 Zmluvy o Európskej únii v spojení s článkami 2 až 6 Zmluvy o fungovaní Európskej únie. Pri prijatí rozhodnutí v zmysle článku 126 ods. 9 a článku 136 ZFEÚ určených Grécku Rada Európskej únie nemôže detailne stanoviť politiku, ktorú má Grécko v uvedených oblastiach sledovať, keďže tieto oblasti patria do výlučnej právomoci Grécka ako členského štátu Európskej únie. Z tohto dôvodu sú vyššie uvedené rozhodnutia so svojím obsahom protiprávne a zakladajú mimozmluvnú zodpovednosť Európskej únie za to, aby žalobcom nahradila straty na ich dôchodkoch spôsobené týmito protiprávnymi rozhodnutiami.

               2.

               Druhý žalobný dôvod založený porušení základných práv zakotvených v článkoch 1, 25 a 34 Charty základných práv Európskej únie

                           —

                           Žalobcovia tvrdia, že uvedené rozhodnutia Rady Európskej únie uložili prijatie opatrení týkajúcich sa dôchodkového systému, ktoré radikálne zasiahli do finančnej situácie žalobcov a viedli k zrúteniu situácií, voči ktorým mali dôveru. Drastické škrty a zníženia týkajúce sa dôchodkov uložené pri vykonávaní opatrení stanovených v uvedených rozhodnutiach Rady Európskej únie viedli k radikálnemu zníženiu sociálneho zabezpečenia a rýchlemu zníženiu životného štandardu dôchodcov, medzi ktorých patria aj žalobcovia, ktorým bola v dôsledku skrátenia dôchodkov odňatá väčšia časť príjmov, ktoré mali k dispozícii v minulosti. Prijatie a vykonanie predmetných znížení viedlo k priamemu porušeniu práva žalobcov na ľudskú dôstojnosť, ich práva na dôstojný a nezávislý život a ich prístupu k službám sociálneho zabezpečenia a sociálnej pomoci, ktoré zaručujú ochranu v prípadoch, ako je staroba, pričom tieto práva sú priamo zakotvené v článkoch 1, 25 a 34 Charty základných práv Európskej únie. V dôsledku toho sú predmetné rozhodnutia samy osebe protiprávne a zakladajú mimozmluvnú zodpovednosť Európskej únie za to, aby žalobcom nahradila straty na ich dôchodkoch spôsobené týmito protiprávnymi rozhodnutiami.

      (1)  Rozhodnutie Rady 2010/320/EÚ z 8. júna 2010, ktorým sa Grécko vyzýva k posilneniu a prehĺbeniu fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu (Ú. v. EÚ L 145, s. 6).

      (2)  Rozhodnutie Rady2010/486/EÚ zo 7. septembra 2010, ktorým sa mení a dopĺňa rozhodnutie 2010/320/EÚ, ktorým sa Grécko vyzýva k posilneniu a prehĺbeniu fiškálneho dohľadu a ktorým sa Grécko upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu (Ú. v. EÚ L 241, s. 12).

      (3)  Rozhodnutie Rady 2011/57/EÚ z 20. decembra 2010, ktorým sa mení a dopĺňa rozhodnutie 2010/320/EÚ, ktorým sa Grécko vyzýva k posilneniu a prehĺbeniu fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu (Ú. v. EÚ L 26, s. 15).

      (4)  Rozhodnutie Rady 2011/257/EÚ zo 7. marca 2011, ktorým sa mení a dopĺňa rozhodnutie 2010/320/EÚ, ktorým sa Grécko vyzýva na posilnenie a prehĺbenie fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu (Ú. v. EÚ L 110, s. 26).

      (5)  Rozhodnutie Rady 2011/734/EÚ z 12. júla 2011, ktorým sa Grécko vyzýva k posilneniu a prehĺbeniu fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu (Ú. v. EÚ L 296, s. 38).

      (6)  Rozhodnutie Rady z 8. novembra 2011, ktorým sa mení a dopĺňa rozhodnutie Rady 2011/734/EÚ, ktorým sa Grécko vyzýva k posilneniu a prehĺbeniu fiškálneho dohľadu a ktorým sa Grécko upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu (Ú. v. EÚ L 320, s. 28).

      (7)  Rozhodnutie Rady 2012/211/EÚ z 13. marca 2012, ktorým sa mení a dopĺňa rozhodnutie 2011/734/EÚ, ktorým sa Grécko vyzýva na posilnenie a prehĺbenie fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu (Ú. v. EÚ L 113, s. 8).

      (8)  Rozhodnutie Rady 2013/6/EÚ zo 4. decembra 2012, ktorým sa mení a dopĺňa rozhodnutie Rady 2011/734/EÚ, ktorým sa Grécko vyzýva k posilneniu a prehĺbeniu fiškálneho dohľadu a ktorým sa upozorňuje, aby prijalo opatrenia na zníženie deficitu považované za nevyhnutné na odstránenie nadmerného deficitu (Ú. v. EÚ L 4, s. 40).


title: Vec T-320/17: Žaloba podaná 25. mája 2017 – European Dynamics Luxembourg a Evropaïki Dynamiki/EIF

text:
               7.8.2017

               SK

               Úradný vestník Európskej únie

               C 256/31

         Žaloba podaná 25. mája 2017 – European Dynamics Luxembourg a Evropaïki Dynamiki/EIF
   (Vec T-320/17)
   (2017/C 256/37)
   Jazyk konania: angličtina

      Účastníci konania

      Žalobkyne: European Dynamics Luxembourg SA (Luxemburg, Luxembursko), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: M. Sfyri a C.-N. Dede, advokátky)

      Žalovaný: Európsky investičný fond (EIF)

      Návrhy

   Žalobkyne navrhujú, aby Všeobecný súd:

               —

               zrušil rozhodnutie žalovaného o zadaní zákazky, oznámené žalobkyniam 16. marca 2017, týkajúce sa ponuky podanej žalobkyňami v rámci verejného obstarávania (referenčné číslo 2016-MIBO_IPA_PPI-002), ktorým boli informované, že ich ponuka nebola vyhodnotená ako ekonomicky najvýhodnejšia ponuka,

               —

               uložil žalovanému povinnosť zaplatiť žalobkyniam exemplárnu náhradu škody vo výške 100 000 eur (stotisíc eur) a

               —

               uložil žalovanému povinnosť nahradiť žalobkyniam trovy právneho zastúpenia a iné trovy a výdavky vynaložené v súvislosti s touto žalobou, a to aj v prípade zamietnutia tejto žaloby.

      Dôvody a hlavné tvrdenia

   Na podporu žaloby žalobkyne predkladajú jediný žalobný dôvod založený na tvrdení, že žalovaný porušil právo EÚ v oblasti verejného obstarávania, zásady transparentnosti a ustanovenia smernice o verejnom obstarávaní spolu s Praktickou príručkou EIF tým, že žalobkyniam neoznámil bodové hodnotenie priznané v rámci každého oceňovaného kritéria víťaznej ponuke a podrobnú analýzu silných a slabých stránok ich ponuky v porovnaní so silnými a slabými stránkami víťaznej ponuky. Žalobkyne tvrdia, že žalovaný konal v rozpore so zásadou riadnej správy vecí verejných, pretože nepriaznivo ovplyvnil právo žalobkýň na účinný opravný prostriedok proti napadnutému rozhodnutiu.


title: Vec C-323/07: Návrh na začatie prejudiciálneho konania, ktorý podal Tribunale Amministrativo Regionale per la Lombardia (Taliansko) 12. júla 2007 – Termoraggi SpA/Comune di Monza e altri

text:
               6.10.2007

               SK

               Úradný vestník Európskej únie

               C 235/9

         Návrh na začatie prejudiciálneho konania, ktorý podal Tribunale Amministrativo Regionale per la Lombardia (Taliansko) 12. júla 2007 – Termoraggi SpA/Comune di Monza e altri
   (Vec C-323/07)
   (2007/C 235/14)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Tribunale Amministrativo Regionale per la Lombardia
   Účastníci konania pred vnútroštátnym súdom

      Žalobca: Termoraggi SpA

      Žalovaní: Comune di Monza e altri
   Prejudiciálna otázka
   Môže sa článok 6 smernice č. 92/50 (1) z 18. júna 1992 uplatniť na otázku, ktorá je predmetom tohto sporu, a ako sa má tento článok, v zmysle skutočností uvedených v odôvodnení tohto uznesenia, vykladať na účely overenia súladu napadnutých opatrení s právnymi predpismi Spoločenstva?

      (1)  Ú. v. ES L 209, s. 1; Mim. vyd. 06/001, s. 322.


title: Vec T-632/14: Žaloba podaná 25. augusta 2014 – Intercon/Komisia

text:
               27.10.2014

               SK

               Úradný vestník Európskej únie

               C 380/16

         Žaloba podaná 25. augusta 2014 – Intercon/Komisia
   (Vec T-632/14)
   2014/C 380/22
   Jazyk konania: poľština

      Účastníci konania

      Žalobkyňa: Intercon Sp. z o.o. (Lodž, Poľsko) (v zastúpení: B. Eger, advokát)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               určil, že Komisia tým, že nariadila vrátenie sumy 2 58  479,21 eura, porušila ustanovenia dohody o poskytnutí finančného príspevku č. ARTreat – 224297 v rámci siedmeho rámcového programu v oblasti výskumu (7 RP),

               —

               zaviazal Komisiu na náhradu trov konania.

      Dôvody a hlavné tvrdenia

   Na podporu svojej žaloby žalobkyňa uvádza tri žalobné dôvody.

               1.

               Prvý žalobný dôvod:

                           —

                           prekročenie rozsahu skúmania vykonaným auditom, a následne neprípustné použitie výsledkov skúmania.

               2.

               Druhý žalobný dôvod:

                           —

                           nezohľadnenie formuláru C podpísaného príjemcom napriek tomu, že Komisia si jeho predloženie vyžiadala, ako aj nezohľadnenie dôkazu spočívajúceho vo vyhlásení zamestnanca, že zadováženie dokumentov od koordinátora konzorcia nie je možné.

               3.

               Tretí žalobný dôvod:

                           —

                           nezohľadnenie nových stanovísk a vyjadrení s odkazom na bod II.22.5. prílohy dohody, hoci Komisia si ich predloženie od príjemcu vyžiadala a stanovila na to lehotu.


title: Vec T-471/15: Žaloba podaná 11. augusta 2015 – Syriatel Mobile Telecom/Rada

text:
               12.10.2015

               SK

               Úradný vestník Európskej únie

               C 337/37

         Žaloba podaná 11. augusta 2015 – Syriatel Mobile Telecom/Rada
   (Vec T-471/15)
   (2015/C 337/41)
   Jazyk konania: francúzština

      Účastníci konania

      Žalobkyňa: Syriatel Mobile Telecom (Joint Stock Company) (Damask, Sýria) (v zastúpení: E. Ruchat, advokát)

      Žalovaná: Rada Európskej únie

      Návrhy

   Žalobkyňa navrhuje, aby Všeobecný súd:

               —

               vyhlásil žalobu žalobkyne za prípustnú a dôvodnú,

               —

               v dôsledku toho zrušil rozhodnutie (SZBP) 2015/837 z 28. mája 2015 a ďalšie akty na jeho vykonanie v rozsahu, v akom sa týkajú žalobkyne,

               —

               uložil Rade Európskej únie povinnosť nahradiť trovy konania.

      Dôvody a hlavné tvrdenia

   Na podporu žaloby žalobkyňa uvádza tri žalobné dôvody, ktoré sú v podstate zhodné alebo podobné ako žalobné dôvody uvedené v rámci veci T-432/11, Makhlouf/Rada (1).

      (1)  Ú. v. EÚ C 290, s. 13.


title: Vec T-601/11: Žaloba podaná 30. novembra 2011 — Dansk Automat Brancheforening/Komisia

text:
               28.1.2012

               SK

               Úradný vestník Európskej únie

               C 25/63

      Žaloba podaná 30. novembra 2011 — Dansk Automat Brancheforening/Komisia
      (Vec T-601/11)
      (2012/C 25/121)
      Jazyk konania: dánčina

         Účastníci konania

         Žalobkyňa: Dansk Automat Brancheforening (Fredericia, Dánsko) (v zastúpení: K. Dyekjær, T. Høg a J. Flodgaard)

         Žalovaná: Európska komisia

         Návrhy

      Žalobkyňa navrhuje, aby Všeobecný súd:

                  —

                  zrušil článok 1 rozhodnutia Komisie z 20. septembra 2010 vo veci C 35/2010 (ex N 302/2010) o dani z hazardných hier poskytovaných on-line, ktorú Dánsko zamýšľa zaviesť prostredníctvom zákona o dani z hazardných hier,

                  —

                  konštatoval neplatnosť článku 1 rozhodnutia Komisie z 20. septembra 2010 vo veci C 35/2010 (ex N 302/2010) o dani z hazardných hier poskytovaných on-line, ktorú Dánsko zamýšľa zaviesť prostredníctvom zákona o dani z hazardných hier, v časti, v ktorej sa uvádza, že toto opatrenie je v súlade s vnútorným trhom na základe článku 107 ods. 3 písm. c) ZFEÚ,

                  —

                  zaviazal Komisiu na náhradu trov konania.

         Dôvody a hlavné tvrdenia

      Na podporu svojej žaloby žalobkyňa uvádza päť žalobných dôvodov.

                  1.

                  Prvý žalobný dôvod založený na nedostatku odôvodnenia napadnutého rozhodnutia

                              —

                              Napadnuté rozhodnutie je nedostatočne odôvodnené, keďže na účely konštatovania zlučiteľnosti predmetného opatrenia, ktoré stanovuje nižšiu sadzbu dane z hazardných hier poskytovaných on-line, než je daň z hazardných hier poskytovaných v pevných zariadeniach, s článkom 107 ods. 3 písm. c) ZFEÚ vychádza z kritérií, ktoré sa v tomto ustanovení nenachádzajú.

                  2.

                  Druhý žalobný dôvod založený na nedodržaní procesných záruk

                              —

                              Pri prijímaní napadnutého rozhodnutia neboli dodržané procesné záruky, keďže žalobkyni nebolo umožnené, aby sa vyjadrila na základe článku 107 ods. 3 písm. c) ZFEÚ.

                  3.

                  Tretí žalobný dôvod založený na zneužití práva

                              —

                              Napadnuté rozhodnutie je postihnuté zjavnou chybou, pretože článok 107 ods. 3 písm. c) ZFEÚ neumožňuje konštatovať zlučiteľnosť predmetného opatrenia so Zmluvou a Komisia prekročila právomoci, ktoré jej zveruje toto ustanovenie.

                  4.

                  Štvrtý žalobný dôvod založený na prekročení právomoci

                              —

                              Napadnutým rozhodnutím boli prekročené právomoci, keďže na základe cieľov uvedeného ustanovenia nie je možné toto ustanovenie odôvodniť.

                  5.

                  Piaty žalobný dôvod založený na nerešpektovaní zásady proporcionality

                              —

                              Napadnuté rozhodnutie je v rozpore so zásadou proporcionality, keďže nebolo preukázané, že neprekračuje rámec toho, čo je nevyhnutné.


title: Vec T-98/15: Rozsudok Všeobecného súdu zo 16. februára 2017 – Tubes Radiatori/EUIPO – Antrax It (Radiátory) („Dizajn Spoločenstva — Konanie o výmaze — Dizajn Spoločenstva predstavujúci radiátor — Skorší dizajn — Dôvod výmazu — Nedostatok osobitého charakteru — Článok 6 a článok 25 ods. 1 písm. b) nariadenia č. 6/2002 — Vykonanie rozsudku, ktorým sa zrušuje rozhodnutie jeho odvolacích senátov, zo strany EUIPO — Právo byť vypočutý — Výzva na predloženie dôkazov a pripomienok v nadväznosti na zrušujúci rozsudok Všeobecného súdu — Saturácia stavu v danej oblasti“)

text:
               27.3.2017

               SK

               Úradný vestník Európskej únie

               C 95/8

         Rozsudok Všeobecného súdu zo 16. februára 2017 – Tubes Radiatori/EUIPO – Antrax It (Radiátory)
   (Vec T-98/15) (1)

   ((„Dizajn Spoločenstva - Konanie o výmaze - Dizajn Spoločenstva predstavujúci radiátor - Skorší dizajn - Dôvod výmazu - Nedostatok osobitého charakteru - Článok 6 a článok 25 ods. 1 písm. b) nariadenia č. 6/2002 - Vykonanie rozsudku, ktorým sa zrušuje rozhodnutie jeho odvolacích senátov, zo strany EUIPO - Právo byť vypočutý - Výzva na predloženie dôkazov a pripomienok v nadväznosti na zrušujúci rozsudok Všeobecného súdu - Saturácia stavu v danej oblasti“))
   (2017/C 095/14)
   Jazyk konania: taliančina

      Účastníci konania

      Žalobkyňa: Tubes Radiatori Srl (Resana, Taliansko) (v zastúpení: S. Verea, K. Muraro, M. Balestriero a P. Menapace, advokáti)

      Žalovaný: Úrad Európskej únie pre duševné vlastníctvo (v zastúpení: pôvodne P. Bullock a S. Di Natale, neskôr S. Di Natale a L. Rampini, splnomocnení zástupcovia)

      Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Antrax It Srl (Resana, Taliansko) (v zastúpení: L. Gazzola, advokát)

      Predmet veci

   Žaloba podaná proti rozhodnutiu tretieho odvolacieho senátu EUIPO z 9. decembra 2014 (vec R 1643/2014-3) týkajúcemu sa konania o výmaze dizajnu medzi spoločnosťami Antrax It a Tubes Radiatori

      Výrok rozsudku

               1.

               Rozhodnutie tretieho odvolacieho senátu Úradu Európskej únie pre duševné vlastníctvo (EUIPO) z 9. decembra 2014 (vec R 1643/2014-3) sa zrušuje.

               2.

               V zostávajúcej časti sa žaloba zamieta.

               3.

               EUIPO znáša svoje vlastné trovy konania a je povinný nahradiť trovy konania, ktoré vznikli spoločnosti Tubes Radiatori Srl.

               4.

               Antrax It Srl znáša svoje vlastné trovy konania.

      (1)  Ú. v. EÚ C 138, 27.4.2015.


title: Vec T-274/99: Uznesenie Súdu prvého stupňa zo 16. októbra 2006 – Self Service Station Borne/Komisia

text:
               16.12.2006

               SK

               Úradný vestník Európskej únie

               C 310/28

         Uznesenie Súdu prvého stupňa zo 16. októbra 2006 – Self Service Station Borne/Komisia
   (Vec T-274/99) (1)

   (2006/C 310/52)

      Jazyk konania: holandčina

   Predseda druhej rozšírenej komory nariadil výmaz veci.

      (1)  Ú. v. ES C 47, 19.2.2000.